pythainlp/thai-wiki-dataset-v4 huggingface dataset:
บีมายเกสต์

บีมายเกสต์  คือ โปรเจ็กต์อัลบั้มเพลงไทยสากล ที่รวบรวมศิลปินนักร้องระดับคุณภาพรุ่นกลาง และดารานักแสดงที่มีชื่อเสียงแต่มีความสามารถทางด้านการร้องเพลง มาร่วมงานกัน ภายใต้การนำของ เบญจพล เชยอรุณ เจ้าของค่ายเพลง ต่าล้าลา โดยมีอัลบั้มเพลงมาแล้ว 4 ชุด (ไม่นับอัลบั้มพิเศษ) ตั้งแต่ปี พ.ศ. 2549 ถึงปัจจุบัน
อัลบั้มภาคปกติ.
Be My Guest.
เป็นอัลบั้มชุดแรกของโปรเจ็กต์ วางจำหน่ายปี พ.ศ. 2549 โดยมีนักร้อง 6 คนที่มาร่วมงาน ได้แก่ เบญจพล เชยอรุณ (กอล์ฟ), แตง ปาริฉัตร เจ้าของเสียงร้องเพลง แกล้งรัก จากอัลบั้ม โชว์รูม, วัลลภ มณีคุ้ม หรือ มัม ลาโคนิค เจ้าของเสียงร้องต้นฉบับเพลง เติมใจให้กัน, นรีกระจ่าง คันธมาส (จุ๋ม) อดีตนักร้องวงโคโค่แจ๊ซ, สมประสงค์ สิงหวนวัฒน์ (ตั้ม) อดีตสมาชิกวงเดอะ เซนท์ นักร้องในกลุ่ม 18 กะรัต ศิลปินเดี่ยวเจ้าของเพลงฮิต ช่างไม่รู้เลย ที่เก่าที่ฉันยืน และ เมทนี บุรณศิริ (นีโน่) นักแสดง อดีตนักร้องเจ้าของเพลง คนขี้เหงา 
ในอัลบั้มชุดนี้ส่วนใหญ่เป็นเพลงที่แต่งขึ้นใหม่ ยกเว้นบางเพลงที่เคยบันทึกเสียงมาก่อนในอัลบั้มต่าง ๆ ของค่ายต่าล้าลา โดยมีเพลง "ความลับ" ที่ได้รับความนิยมอย่างมาก และตัวผู้ร้อง คือ มัม ก็กลับมามีชื่อเสียงอีกครั้งหนึ่ง
รายชื่อเพลง
Be My Guest Again.
เป็นอัลบั้มลำดับที่ 2 วางจำหน่ายปี พ.ศ. 2550 โดยมีนักร้องจากอัลบั้มชุดที่แล้วเกือบทั้งหมด ขาดเพียง นีโน่ ซึ่งติดภารกิจเรื่องครอบครัว โดยยังได้เพิ่มนักร้องเข้ามาอีก 2 คน คือ รวิวรรณ จินดา(อุ้ย) อดีตนักร้องยอดเยี่ยมเพลงสากล ปี 2527 จากสยามกลการ เจ้าของเพลงฮิต พี่ชายที่แสนดี และ กรรชัย กำเนิดพลอย(หนุ่ม) นักแสดง และพิธีกรชื่อดัง โดยกรรชัยได้ร้องเพลงใหม่ คือ "รักเธอมากกว่าเดิม" จนพอเป็นที่รู้จัก และในอัลบั้มชุดนี้มีทั้งเพลงใหม่และเพลงเก่าจากยุค 1980-1990 คละเคล้ากันไป
รายชื่อเพลง
Be My Guest Singaholic.
วางจำหน่ายปี พ.ศ. 2551 มีนักร้องร่วมงานถึง 9 คน จากชุดที่ 1- 2 และนักร้องที่เพิ่มอีกคน คือ วิยะดา โกมารกุล ณ นคร(ตุ๊ก) นักร้องคุณภาพเจ้าของเพลงฮิต เพียงแค่ใจเรารักกัน ในอัลบั้มชุดนี้มีทั้งเพลงร้องเดี่ยว ร้องรวม ร้องหมู่ชาย และ ร้องหมู่หญิง 
รายชื่อเพลง
Be My Guest Most Wanted.
เป็นอัลบั้มที่จัดทำขึ้นเพื่อฉลองครบรอบ 8 ปีของค่ายต่าล้าลา วางจำหน่ายปี พ.ศ. 2553 โดยมีนักร้องมาร่วมงานในครั้งนี้ถึง 13 คน จากอัลบั้มที่ผ่านมา 8 คน และนักร้องใหม่อีก 5 คนซึ่งล้วนเคยออกอัลบั้มเพลงของตนเองมานานแล้ว คือ เจสัน ยัง อดีตนักร้องวัยรุ่นเจ้าของเพลง ตะโกนบอกฟ้า คิดถึงกันบ้างไหม, ศรีพรรณ ชื่นชมบูรณ์ (อ้น) นักแสดง พิธีกร อดีตสมาชิกทีนทอล์ก, ภัทรพล ศิลปาจารย์ (พอล) นักแสดง พิธีกร นักธุรกิจ, สมพล ปิยะพงศ์สิริ (ไก่) ดีเจอารมณ์ดี และ ญาณี จงวิสุทธิ์ (ตุ๊ก) นักแสดง และพิธีกรตลอดกาล ที่ได้โอกาสร้องเพลงเพื่อออกอัลบั้มชุดนี้อย่างจริงจัง 
รายชื่อเพลง 
อัลบั้มพิเศษและคอนเสิร์ต.
Be My Guest The Comedy Concert Again.
แสดงสดวันที่ 14 กรกฎาคม พ.ศ. 2550 ณ บางกอก ฮอลล์ สวนลุมไนท์บาซาร์
Be My Guest Thanks The album.
วางจำหน่าย ปี พ.ศ. 2551
Be My Guest Be My Golf.
อัลบั้มรวมผลงานเพลงในรอบ 20 ปีการทำงานของ กอล์ฟ เบญจพล วางจำหน่ายปี พ.ศ. 2552
<templatestyles src="Col-begin/styles.css"/>
My Guest Most Wanted The famous comedy concert.
แสดงสดวันที่ 12 ธันวาคม พ.ศ. 2553 ณ อิมแพ็คอารีนา เมืองทองธานี
เรือลาดตระเวนชั้นติคอนเดอโรกา

เรือลาดตระเวนชั้นติคอนเดอโรกา (อังกฤษ : Ticonderoga class cruiser) เป็นชั้นเรือรบหนึ่งในประเภทเรือลาดตระเวนติดอาวุธนำวิถีกองทัพเรือสหรัฐอเมริกา ได้รับอนุมัติการสร้างครั้งแรกในปี พ.ศ. 2521 เรือในชั้นนี้ติดตั้งระบบเรดาร์เฟสอาร์เรย์ แผนแบบแรกเริ่มกำหนดให้เป็นเพียงชั้นเรือพิฆาต ต่อมาได้รับการพัฒนาปรับปรุงเพิ่มขีดความสามารถในการปฏิบัติการรบให้ทันสมัยขึ้น โดยติดตั้งระบบปฏิบัติการรบเอจีส และระบบเรดาห์เอเอ็น/เอสพีวาย 1 ทำให้เรือในชั้นนี้ได้รับการยกระดับจากชั้นเรือพิฆาตติดอาวุธนำวิถี (DDG) มาเป็นเป็นเรือลาดตระเวนติดอาวุธนำวิถี (CG) 
เรืองทั้งหมด 27 ลำ สร้างโดยอู่ต่อเรืออินกัลส์ และอู่ต่อเรือบาธไอรอนเวิร์ค (BIW) เรือทุกลำในชั้นติคอนเดอโรกา (ยกเว้นเรือ ยูเอสเอส โทมัส เอส. เกตส์) ตั้งชื่อตามเหตุการณ์การรบในประวัติศาสตร์สหรัฐอเมริกาที่สำคัญ ทั้งนี้อย่างน้อยมีเรือ 12 ลำ นำชื่อของเรือบรรทุกเครื่องบินสหรัฐอเมริกาที่เคยประจำการในสมัยสงครามโลกครั้งที่สองมาตั้งใหม่อีกครั้ง เช่น ติคอนเดอโรกา, คาวเพนส์, แอนซิโอ, ยอร์กทาวน์, วัลเลย์ ฟอร์ก, บังเกอร์ ฮิลล์, แอนธีแธม, ซาน จาซินโต, เลค แชมเพล์น, ฟิลิปปินส์ ซี, พรินซ์สตัน, มอนเทอเรย์, และ เวลลา กัลฟ์
เพลงเรื่อง

เพลงเรื่องคือเพลงที่บรรเลงเป็นชุด โดยนำเพลงที่มีลักษณะใกล้เคียงกันหลายๆเพลง มาบรรเลงติดต่อกัน เพลงเรื่องต่างจากเพลงตับตรงที่เพลงเรื่องไม่มีเนื้อร้องเลย
โครงสร้างของเพลงเรื่องนั้นมักจะเริ่มบรรเลงด้วยเพลงช้า เพลงเร็ว แล้วก็ออกเพลงลาเป็นอันดับสุดท้าย(เพลงลาจะใช้บรรเลงในวงปี่พาทย์)
เพลงเรื่องส่วนใหญ่ใช้ในงานพิธีต่างๆเช่น เพลงเรื่องนางหงส์ใช้ในงานศพ เพลงเรื่องฉิ่งพระฉันใช้บรรเลงตอนพระฉันภัตตาหาร
วรเชษฐ เขียวจันทร์

วรเชษฐ เขียวจันทร์ เกิดเมื่อ เกิดเมื่อวันที่ 11 กันยายน พ.ศ. 2521ที่จังหวัดพัทลุง จบการศึกษาระดับอุดมศึกษาจากคณะบริหารบริหารธุรกิจ มหาวิทยาลัยรามคำแหง และกำลังศึกษาในระดับปริญญาโท สาขาวิชามานุษยวิทยา คณะสังคมวิทยาและมานุษยวิทยา มหาวิทยาลัยธรรมศาสตร์
ประวัติ.
วรเชษฐ เขียวจันทร์ เป็นคนพัทลุงโดยกำเนิด สมัยในวิทยาลัยเทคนิคพัทลุง เป็นเด็กช่างไฟฟ้ากำลัง ทั้ง ปวช. และ ปวส. ในระหว่างนั้นมีโอกาสได้ใช้คำนมหน้าว่าเด็กวัด ทีวัดปรางหมู่ใน หลังจากเรียนจบก็เข้ามาศึกษาต่อที่กรุงเทพฯ ในระดับปริญญาตรี ตอนนั้นทำงานที่บริษัท ดิจิตอลออนป้า จำกัด ไปด้วยจนจบการศึกษา แล้วเข้าทำงานที่มูลนิธิกระจกเงา ในตำแหน่งหัวหน้าศูนย์ข้อมูลคนหายเพื่อต่อต้านการค้ามนุษย์และหัวหน้าโครงการรณรงค์ยุติธุรกิจเด็กขอทาน ทำงานอยู่นานเกือบ 5 ปีจึงได้ลาออกมาศึกษาต่อในระดับปริญญาโท ที่มหาวิทยาลัยธรรมศาสตร์
ชีวิตเริ่มหันเข้าสู่วงการงานเขียน เริ่มต้นจากหนังสือเล่มที่ 1 คือ หนังสือ เด็ก(แนว)วัด เป็นหนังสือบอกเล่าเรื่องราวชีวิตเด็กวัดในวัยเด็กของผู้เขียนเองและพิมพ์เอง รายได้จากยอดจำหน่ายบริจาคเข้ากองทุนพระครูวินัยคณานุสิฐ (อดีต) วัดปรางหมู่ใน ตำบลปรางหมู่ ตีพิมพ์เมื่อปี 2548 จากความฝันว่าอยากมีสำนักพิมพ์เล็กๆ เป็นของตนเอง ตามกำลังทรัพย์และความสามารถอันน้อยนิด จึงเริ่มก่อตั้งสำนักพิมพ์ขึ้นมาที่ใช้ชื่อว่า สำนักพิมพ์ปิ่นโต พับลิชชิ่ง ซึ่งปัจจุบันคือ บริษัท ปิ่นโตครีเอชั่น จำกัด
นอร์ธรอปกรัมแมน

นอร์ธรอปกรัมแมนคอร์ปอเรชัน (Northrop Grumman Corporation) เป็นบริษัทสัญชาติสหรัฐอเมริกา ดำเนินธุรกิจเกี่ยวกับอากาศยานทางการทหาร การต่อเรือรบ และเทคโนโลยีทางการทหาร ก่อตั้งขึ้นในปี 1994 จากการควบรวมกิจการของบริษัท นอร์ทธรอปและบริษัทกรัมแมน เข้าด้วยกัน 
ในปี 2010 นอร์ธรอปกรัมแมนเป็นบริษัทที่มีสัญญาการจัดซื้ออาวุธอยู่ในอันดับที่ 4 ของโลก มีพนักงานทั่วโลกกว่า 120,000 คน มีสำนักงานใหญ่ตั้งอยู่ในเขตเซนจูรีซิตี้ เมืองลอสแอนเจลิส รัฐแคลิฟอร์เนีย ในปี 2010 ได้รับการจัดอันดับอยู่ในอันดับที่ 61 ในประเภทบริษัทอุตสาหกรรมในสหรัฐอเมริกาจากนิตยสารฟอร์จูน
ผลิตภัณฑ์.
เรือและเรือรบ.
อู่ต่อเรือนอร์ธรอปกรัมแมนนิวพอร์ตนิวส์ เป็นอู่ต่อเรือเดียวที่ต่อเรือบรรทุกเครื่องบินของกองทัพเรือสหรัฐอเมริกา และเป็นอู่เดียวที่มีขีดความสามารถในการต่อเรือบรรทุกเครื่องบินชั้นนิมิตซ์ และเรือบรรทุกเครื่องบินชั้นใหม่ล่าสุดอย่างชั้นเจอรัลด์ อาร์. ฟอร์ด และเป็นหนึ่งในสองบริษัทที่สามารถต่อเรื่อดำน้ำพลังงานนิวเคลียร์ของสหรัฐอเมริกา
นอกจากนี้ยังมีหน่วยงานย่อยได้แก่ นอร์ธรอปกรัมแมนชิปซิสเท็มส์ ในการต่อเรือสนับสนุนการยกพลขึ้นบก และเรือรบ เรือสินค้าพาณิชย์ และเรืออื่นๆ เช่น เรือตัดน้ำแข็ง เรือบรรทุกน้ำมัน เรือบรรทุกสินค้า โดยร่วมมือกับ SAIC (Science Applications International Corporation) นอกจากนี้ยังมีบริการงานออกแบบทางวิศวกรรมและสถาปัตยกรรมทางเรือ และการซ่อมบำรุงรักษาเรือ
อากาศยาน.
หน่วยงานย่อยเกี่ยวกับอากาศยานและระบบการบิน ผลิตอากาศยานสำหรับสหรัฐอเมริกาปละชาติอื่นๆทั่วโลก เช่น เครื่องบินทิ้งระเบิดทางยุทธศาสตร์ บี-2 สปิริต, เครื่องบินสอดแนม E-8 จอยต์สตารส์, RQ-4 โกลบอลฮ็อก, เครื่องบินฝึกความเร็วเหนือเสียง T-38 ทาลอน , RQ-5 ฮันเตอร์ ของกองทัพบกสหรัฐ นอกจากนี้กองทัพเรือสหรัฐยังมี เป้าลวง BQM-74 ชูการ์, C-2 เกรย์ฮาวน์, E-2 ฮ็อคอาย, EA-6B โพรวเลอร์ ผลิตชิ้นส่วนหลักของเครื่องบินขับไล่ F/A-18 ฮอร์เน็ท, F/A-18E/F ซูเปอร์ฮอร์เน็ท และเครื่องบินอื่นๆ เช่น F-5, T-38 
นอกจากนี้ยังผลิตดาวเทียม และจรวดขนส่งอวกาศ ให้กับองค์การนาซ่า และกองทัพอากาศสหรัฐ ร่วมคิดค้นวิจัยเลเซอร์พลังงานสูงร่วมกับโบอิงสำหรับ ต้นแบบเครื่องบิน โบอิงวายเอเอล-1
เรดาร์และระบบตรวจจับ.
ฝ่ายวิจัยและพัฒนานอร์ธรอปกรัมแมน อิเล็กทริค ซิสเท็มส์ คิดค้นและพัฒนาระบบเรดาร์ตรวจจับหลากหลายประเภท เช่น ระบบเรดาร์ป้องกันภัยทางอากาศ ซี41 ระบบเรดาร์ตรวจับทางยุทธวิธี เช่น ระบบเรดาร์ AN/APG-68 และ AN/APG-80 ซึ่งเป็นระบบเรดาร์ควบคุมการบินของเครื่องบินขับไล่ เอฟ-16 ไฟทิงฟอลคอน, ระบบเรดาร์สมรรถนะสูง AN/APG-77 สำหรับเครื่องบินขับไล่ F-22 แร็พเตอร์, เรดาร์ AN/APG-81 และ AN/AAS-37 สำหรับ F-35 ไลท์นิ่ง 2, เรดาร์ APQ-164 สำหรับเครื่องบินทิ้งระเบิด B-1 แลนเซอร์ และระบบเรดาร์สำหรับเครื่องบินแจ้งเตือนและควบคุมภัยทางอากาศล่วงหน้า (AWACS)
อาแล็ง จาลานี

อาแล็ง จาลานี  หรือที่รู้จักกันในชื่อ อลัน เอ็นกาลานี่ หรือ อาเลน นากาลานิ เจ้าของฉายา เดอะแพนเธอร์ เกิดวันที่ 7 กรกฎาคม ค.ศ. 1975 ที่ประเทศแคเมอรูน เป็นนักมวยไทยแชมเปี้ยนโลกสองสมัยชาวฮ่องกง
ประวัติ.
อาแล็ง จาลานี เคยเป็นบอดี้การ์ดให้กับบุคคลระดับวีไอพีรวมทั้งบุคคลระดับสูงในไอวอรีโคสต์มาก่อนที่จะย้ายมาอยู่ในฮ่องกง ซึ่งได้กลายมาเป็นผู้มีชื่อเสียงของที่นี่ เขามีชื่อเสียงในด้านการฝึกฝนที่โหดร้ายภายใต้การดูแลที่กวดขันให้เน้นความรุนแรงและดุดัน
อาแล็งสามารถเอาชนะในการต่อสู้ของแทบทุกครั้งด้วยการชนะน็อคฝ่ายตรงข้าม แม้จะมีลักษณะกล้ามเนื้อที่ใหญ่โต แต่อาแล็งผู้ได้รับฉายาเดอะแพนเธอร์ก็มีความยืดหยุ่นทางด้านกล้ามเนื้อได้อย่างเหลือเชื่อ และยังได้รับการโหวตใน "Le Monde du Muscle" ในฐานะหนึ่งในนักชกรุ่นเฮฟวี่เวทที่มีความรวดเร็วมากที่สุดในโลก
เขามีท่าโจมตีประจำตัวที่เรียกว่า "เดอะแพนเธอร์ ไฮคิก" ซึ่งได้เสริมประสิทธิภาพได้เป็นอย่างดีในอาชีพการต่อสู้ของเขา เมื่อเร็วๆนี้ เขาได้เริ่มเป็นที่เลื่องลือในยูทูบรวมถึงข่าวที่โด่งดังเกี่ยวกับการเริ่มต้นในเค-วัน
ในปัจจุบันอาแล็งได้ทำการฝึกฝนที่สถาบันการต่อสู้แบบผสมผสานซึ่งตั้งอยู่ในฮ่องกง เขามีแผนที่จะแข่งขันในรายการ เค-วัน ไฟท์ติ้งแชมเปี้ยนชิป ซึ่งอาจเป็นการย้ายเป้าหมายสู่การแข่งขันในรายการ อุลติเมท ไฟท์ติ้งแชมเปี้ยนชิป (UFC) ในโอกาสต่อไป
เกี่ยวกับพื้นหลังของศิลปะการต่อสู้.
อาแล็งได้เริ่มเรียนยูโดตั้งแต่อายุหกขวบ โดยการสนับสนุนจากพ่อของเขา อาแล็งเริ่มออกแสดงความสามารถพิเศษนี้ในช่วงต้นของชีวิต เขาชนะการแข่งขัน แบ็ค-ทู-แบ็ค จูเนียร์ ในแคเมอรูนรวมไปจนถึงทั่วแอฟริกา ในเบื้องต้นเขาได้รับอิทธิพลจากแม่ของเขา ผู้ซึ่งมีความรักในกีฬาและมีความต้องการที่จะให้ลูกของเธอเรียนรู้ด้านระเบียบวินัยและมุ่งเน้นการใช้พละกำลังไปในทางที่ถูกต้อง
อาแล็งได้เรียนรู้อย่างต่อเนื่องทั้งในศาสตร์ของยูโด, โชโตกันคาราเต้, ซาวัท, ฟูล-คอนแท็ค คิกบ็อกซิ่ง, โคชิกิคาราเต้, มวยไทย, เคียวคุชินคาราเต้ และบราซิลเลี่ยน ยูยิสสู โดยได้รับสายดำเป็นส่วนใหญ่ของในแต่ละสาขาวิชา
ทัศน์วรรณ เสนีย์วงศ์ ณ อยุธยา

ภิญโญ เสนีวงศ์ หรือ ยศวดี เสนีวงศ์ เป็นที่รู้จักในชื่อ ทัศน์วรรณ เสนีย์วงศ์ ณ อยุธยา หรือ ทัศน์วรรณ เสนีย์วงศ์ (เกิด 10 ตุลาคม พ.ศ. 2494) ชื่อเล่น โย เป็นนักแสดง ผู้จัดละคร และ แอ็คติ้งโค้ช เข้าสู่วงการบันเทิงครั้งแรกเมื่อ พ.ศ. 2515 จากหนังใหญ่เรื่องแรก "แม่อายสะอื้น" รับบท ช่อเอื้อง ได้รับฉายาว่านางเอก ลูกเป็ดขี้เหร่ คนแรกของวงการบันเทิงไทย เคยจัดละครให้กับช่อง 3 ร่วมกับ อรสา พรหมประทาน ในนามบริษัททีวาย โปรดักชั่น
ประวัติ.
ทัศน์วรรณ เกิดเมื่อวันที่ 10 ตุลาคม พ.ศ. 2494 (ตามบัตรประชาชนเกิดเมื่อวันที่ 18 ตุลาคม พ.ศ. 2494) เพราะแจ้งเกิดช้าจึงสับสนวันเกิดทัศน์วรรณพบสมุดบันทึกของพ่อจึงรู้ว่าวันเกิดที่แท้จริงคือ 10 ตุลาคม พ.ศ. 2494 มารดาชื่อประยงค์ ชุ่มฤทธิ์ ในครอบครัวที่มีพี่น้องแปดคนในอำเภอแก่งคอย จังหวัดสระบุรี เมื่อทัศน์วรรณเข้าสู่วัยสาว ชุติมา สุวรรณรัตน์ ผู้กำกับและผู้อำนวยการสร้างภาพยนตร์ ซึ่งเป็นสามีของชุดา สุวรรณรัตน์ พี่สาวของเธอ ชักชวนให้ทัศน์วรรณเข้าสู่วงการภาพยนตร์ เธอมีชื่อเสียงจากภาพยนตร์เรื่อง "แม่อายสะอื้น" (2515) จนกลายเป็นนักแสดงดาวรุ่ง หลังจากนั้นทัศน์วรรณมีผลงานการแสดงภาพยนตร์ที่มีชุติมาเป็นผู้กำกับเรื่อยมา เช่น "ทับนางรอ" (2516) "นี่หรือชีวิต" (2516) "วังน้ำค้าง" (2517) "วิมานดารา" (2517) และ "สตรีที่โลกลืม" (2518) เป็นต้น จนได้รับฉายาว่า "นางเอกเจ้าน้ำตา" หลังจากนั้นเธอมีโอกาสได้ร่วมงานกับเปี๊ยก โปสเตอร์ ซึ่งเป็นผู้กำกับที่มีชื่อเสียงอีกคน ในภาพยนตร์เรื่อง "ประสาท" (2518) ซึ่งรับบทบาทเป็นผู้หญิงกลางคืน อันส่งผลให้เธอรับรางวัลพระราชทานพระสุรัสวดี สาขานักแสดงประกอบหญิงยอดเยี่ยมมาครอง
จากความสำเร็จด้านการแสดง เธอได้ร่วมงานแสดงภาพยนตร์กับผู้กำกับอีกหลายคน เช่น วิจิตร คุณาวุฒิ เชิด ทรงศรี และชนะ คราประยูร มีผลงานภาพยนตร์ที่มีชื่อเสียง เช่น "ป่ากามเทพ" (2519) "พ่อไก่แจ้" (2519) "อีสาวอันตราย" (2519) "รถไฟ เรือเมล์ ยี่เก ตำรวจ" (2520) "15 หยก ๆ 16 ไม่หย่อน" (2521) และ "เจ้าสาวคืนเดียว" (2521) หลังจากนั้นทัศน์วรรณเริ่มหันเหสู่วงการละครโทรทัศน์เรื่อยมา และรับงานแสดงภาพยนตร์น้อยลง
ชีวิตส่วนตัว.
ทัศน์วรรณเคยคบหากับสรพงศ์ ชาตรี ศิลปินแห่งชาติและเป็นพระนางแสดงภาพยนตร์คู่กันอยู่หลายเรื่อง โดยทั้งคู่สมรสกันส่วนตัวที่บ้านของ กรุง ศรีวิไล มีบุตรสาวคนหนึ่ง คือ พิมพ์อัปสร เทียมเศวต แต่หลังจากนั้นทัศน์วรรณได้เลิกรากับสรพงศ์ และดำเนินชีวิตเป็นแม่เลี้ยงเดี่ยว
สำนักงานอัยการสูงสุด (ประเทศไทย)

สำนักงานอัยการสูงสุด ของประเทศไทย เป็นส่วนราชการอิสระ มีหน้าที่เกี่ยวกับการดำเนินคดีอาญาทั้งปวง ดำเนินคดีแพ่ง และให้คำปรึกษาด้านกฎหมายแก่รัฐบาลและหน่วยงานของรัฐ ตามที่กฎหมายกำหนดให้เป็นอำนาจหน้าที่ของพนักงานอัยการหรือสำนักงานอัยการสูงสุด ปัจจุบันนาย วุฒิพงศ์ วิบูลย์วงศ์ เป็นประธานคณะกรรมการอัยการ
อำนาจหน้าที่.
พระราชบัญญัติ องค์กรอัยการและพนักงานอัยการ พ.ศ. 2553 ตามมาตรา 23  สำนักงานอัยการสูงสุด นอกจากมีอำนาจและหน้าที่เกี่ยวกับงานธุรการและงานวิชาการ เพื่อสนับสนุนและอำนวยความสะดวกให้แก่พนักงานอัยการแล้ว ให้มีอำนาจและหน้าที่ ดังต่อไปนี้
มาดามทุสโซ กรุงเทพฯ

พิพิธภัณฑ์หุ่นขี้ผึ้งมาดามทุสโซ กรุงเทพฯ เป็นพิพิธภัณฑ์หุ่นขี้ผึ้งในเครือมาดามทุสโซ โดยเมอร์ลิน เอนเตอร์เทนเมนต์ กรุ๊ป ตั้งอยู่บนชั้น 4 และ 5 สยามดิสคัฟเวอรี่เซ็นเตอร์ ถนนพญาไท แขวงปทุมวัน เขตปทุมวัน กรุงเทพมหานคร นับเป็นพิพิธภัณฑ์ในเครือลำดับที่สิบ และเป็นแห่งที่สามในทวีปเอเชีย ต่อจากฮ่องกง เซี่ยงไฮ้ และเป็นแห่งแรกในเอเชียตะวันออกเฉียงใต้ โดยได้เปิดให้เข้าชมอย่างเป็นทางการในวันที่ 4 ธันวาคม 2553
การจัดแสดง.
มาดามทุสโซ กรุงเทพฯ จัดแสดงหุ่นขี้ผึ้ง โดยช่างปั้นจากสาขาใหญ่ลอนดอน ประกอบด้วยห้องพระบรมราชวงศ์ไทยที่ได้รับพระบรมราชานุญาตให้ปั้นพระรูปหุ่นขี้ผึ้งสมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี นอกจากนี้ ยังมีหุ่นขี้ผึ้งบุคคลสำคัญจากหลากหลายวงการทั้งไทยและต่างประเทศ รวมประมาณ 90 หุ่น เช่น
จอห์น สเตโมส

จอห์น ฟิลลิป สเตโมส  เกิดเมื่อวันที่ 19 สิงหาคม ค.ศ. 1963 เป็นนักแสดงชาวอเมริกัน เป็นที่รู้จักในงานแสดงทางโทรทัศน์ โดยเฉพาะอย่างยิ่งกับบทบาท เจสซี แคตโซโพลิส ในซิตคอมทางช่องเอบีซีเรื่อง "Full House" ตั้งแต่รายการได้ยกเลิกไปในปี 1995 สเตโมสได้แสดงในภาพยนตร์โทรทัศน์และซีรีส์หลายเรื่อง ตั้งแต่ปี ค.ศ. 2006 to 2009 สเตโมสแสดงในซีรีส์เกี่ยวกับแพทย์ทางช่องเอ็นบีซีเรื่อง "ER" รับบทเป็น ดร. โทนี เกตส์ ในเดือนกันยายน ค.ศ. 2009 เขารับบทเป็นอัลเบิร์ตในละครบรอดเวย์เรื่อง "Bye Bye Birdie"
แมตต์ แลนเทอร์

แมตทิว แม็กเคนดรี "แมตต์" แลนเทอร์  เกิดเมื่อวันที่ 1 เมษายน ค.ศ. 1983 เป็นนักแสดงชาวอเมริกัน อดีตดาราทางรายการเรียลลิตี้และเป็นนายแบบ เขามีผลงานที่เป็นที่รู้จักใน "Commander in Chief", "90210", "", "Disaster Movie" , "Sorority Row" และ "Vampires Suck"
แลนเทอร์ร่วมแสดงในซีรีส์ "90210" กับบทเลียม คอร์ต ในฤดูกาลที่ 1 ก่อนที่จะเป็นนักแสดงหลักในฤดูกาลที่ 2 เป็นต้นไป ด้านชีวิตส่วนตัว แลนเทอร์ได้แต่งงานกับ แองเจลา สเตซีย์ แฟนสาวที่คบหาดูใจมายาวนาน ในปี 2013 โดยทั้งคู่มีลูกสาวด้วยกัน 1 คนซึ้งเกิดในปี 2017
จอสส์ วีดอน

โจเซฟ ฮิล "จอสส์" วีดอน  เกิดเมื่อวันที่ 23 มิถุนายน ค.ศ. 1964 เป็นนักเขียนบท ผู้อำนวยการสร้าง ผู้กำกับภาพยนตร์และโทรทัศน์ ในบางครั้งเป็นนักประพันธ์เพลงและนักแสดง เขาก่อตั้งบริษัท มูแทนต์เอนีมีโพรดักชันส์ เขาเป็นที่รู้จักในฐานะเป็นผู้สร้างและโชว์รันเนอร์ ซีรีส์โทรทัศน์อย่าง "มือใหม่ปราบผี" (1997–2003), "แองเจิ้ล" (1999–2004), "ไฟร์ฟลาย" (2002) และ "ดอลล์เฮาส์" (2009–2010) เขายังเป็นที่รู้จักในการทำงานด้านภาพยนตร์ สื่อออนไลน์ และเขาเป็นผู้เขียนบทและกำกับภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง "ดิ อเวนเจอร์ส" (2012) และ "" (2015)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ จอสส์ วีดอน
 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ 75–100% คำวิจารณ์ที่นักวิจารณ์ชอบมาก<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
N/A ไม่ปรากฏ, หาข้อมูลไม่ได้<br> 
$ ดอลลาร์สหรัฐ<br>
ตำบลหนองโน (อำเภอเมืองสระบุรี)

ตำบลหนองโน เป็นตำบลหนึ่งในอำเภอเมืองสระบุรี จังหวัดสระบุรี
ตำนานที่มาของชื่อตำบล.
สมัยก่อนพื้นที่บริเวณนี้เต็มไปด้วยแหล่งน้ำต่าง ๆ มากมาย ได้แก่ ห้วย หนอง บึง ซึ่งมีบึงที่สำคัญคือ บึงหนองโน เป็นบึงที่มีขนาดใหญ่ที่สุด ในบริเวณบึงจะมีดอกโสนขึ้นอยู่มากมาย สันนิษฐานว่าทำให้มีผู้เรียกที่บริเวณนี้กันว่า "หนองโสน" ซึ่งภาษาไทย-ยวนจะออกเสียงว่า "หนอง-โหน" ต่อมาคำเรียกจึงกลายเป็น "หนองโน" ข้อสันนิษฐานต่อมาคือเป็นเชิงพื้นที่แม้ว่าจะเป็นบึงใหญ่แต่ในช่วงฤดูแล้งน้ำก็จะแห้งจนถึงก้นบึงหลายคราวทำให้เห็นเนินดินเล็กเมื่อแรกเริ่มจากนั้นจะมีขนาดใหญ่ขึ้นทุกปีหลังปี เกิดที่เนินดินกลางบึงนั้นแลเห็นคล้ายหัวโนจึงเรียกว่าบึงหนองโนในบ้างคน ต่อมามีการสร้างวัดหนองโนใต้ที่เนินดินก็มีต้นไมยราบและสมอไทยเกิดขึ้นทับถมกันหลายปีจนเนินดินมีลักษระเป็นเกาะกลางน้ำพ้นเหนือน้ำในที่สุด จากนั้นงบประมาณพัฒนาจังหวัดหลังปี 2530 เป็นต้นมาจะเป็นงบประมาณในการขุดรอกบึงหนองโนหลายครั้งหลายคราวจนเกาะกลางใหญ่โตถึงขั้นสร้างที่ว่าการตำบลหนองโนในที่สุด 
ที่ตั้งและอาณาเขต.
พื้นที่ราบลุ่มส่วนใหญ่มีเนื้อที่ประมาณ 9,152 ไร่
การปกครอง.
ในปัจจุบัน มีหมู่บ้านทั้งหมด 10 หมู่ ได้แก่ 
หมายเหตุ หมู่ที่ 1 ปัจจุบันยกฐานะเป็นเทศบาลตำบลป๊อกแป๊ก ทำให้เหลือ 10 หมู่บ้าน แต่หมู่อื่นยังคงเลขหมู่เดิมไว้
ประชากร.
จำนวนประชากรในเขต อบต. 3,046 คน โดยส่วนใหญ่คนในตำบลหนองโนพิ้นถิ่น ส่วนใหญ่จะเป็นคนเชื้อสายชาวไทย-ยวน ที่อพยพและต้อนมาครั้งกรุงศรีอยุธยา (สมัยพระนเรศวรมหาราช) และต้นกรุงรัตนโกสินทร์ (รัชกาลที่1 ตีพม่า) พื้นเพเดิมของคนเชื้อสายไทย-ยวนอยู่ในเชียงแสนหรือแควันโยนก สำหรับคนไทยยวนแล้วจะเรียกตนเองว่า คนยวน ด้านภาษาพูดจะเป็นภาษา ไทย-ยวน หากได้ฟังจะรู้สึกว่าคล้ายกับภาษา คำเมือง ทางภาคเหนือ ซึ่งจริงแล้วจะภาษายวนจะพูดแข็งและเร็วกว่าคำเมือง การประกอบอาชีพส่วนใหญ่จะ ทำนาและสวนผสม รับจ้างทั่วไป ค้าขาย
การเดินทาง.
มีถนนเข้าสู่ตำบล จำนวน 3 สาย
เจสซี วิลเลียมส์

เจสซี วิลเลียมส์  เกิดเมื่อวันที่ 5 สิงหาคม ค.ศ. 1981 เป็นนักแสดงชาวอเมริกันและนายแบบ เป็นที่รู้จักจากบทบาท ดร. แจ็กสัน เอเวอรี ในซีรีส์ทางช่องเอบีซีเรื่อง "Grey's Anatomy" และบทแฟนของลีนา ชื่อลีโอ ในภาพยนตร์ภาคต่อเรื่อง "The Sisterhood of the Traveling Pants 2" เขายังแสดงในภาพยนตร์สยองขวัญของโจส วีดอน เรื่อง "The Cabin in the Woods"
ไมเคิล แมนน์

ไมเคิล เคนเนท แมนน์  เกิดเมื่อวันที่ 5 กุมภาพันธ์ ค.ศ. 1943 เป็นผู้กำกับภาพยนตร์ นักเขียนบทและผู้อำนวยการสร้าง ชาวอเมริกัน ผลงานของเขาได้รับการเสนอชื่อในรางวัลต่างๆ เช่น รางวัลบาฟต้า, เทศกาลภาพยนตร์เมืองคานส์และรางวัลออสการ์ เขาเป็นผู้ผลิตพิธีแจกรางวัลออสการ์ 2 ครั้ง ครั้งแรกในปี ค.ศ. 1999 และครั้งที่ 2 ในปี ค.ศ. 2004
จากการจัดอันดับใน "Total Film" แมนน์ ติดอันดับ 28 ในรายชื่อผู้กำกับยอดเยี่ยมที่สุดตลอดกาล และ "Sight and Sound" ติดที่อันดับ 5 ในรายชื่อ 10 ผู้กำกับที่ดีที่สุดใน 25 ปีทีผ่านมา "Entertainment Weekly" ให้แมนน์ติดอันดับ 8 ใน 25 อันดับผู้กำกับที่ยังทำงานอยู่ที่ยอดเยี่ยมที่สุด
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ ไมเคิล แมนน์
สีแดง สีส้ม สีเขียว
จิมมี คิมเมล

เจมส์ คริสเตียน "จิมมี" คิมเมล  เกิดเมื่อวันที่ 13 พฤศจิกายน ค.ศ. 1967 เป็นพิธีกรรายการโทรทัศน์และดาราตลกชาวอเมริกัน เขาเป็นพิธีกรในรายการทอล์กโชว์ช่วงดึกทางช่องเอบีซี ที่ชื่อ "Jimmy Kimmel Live!" ก่อนหน้านี้คิมเมลเป็นที่รู้จักในฐานะพิธีกรร่วมในรายการ "The Man Show" และ "Win Ben Stein's Money" ทางช่องคอมเมดี้เซนทรัล คิมเมลยังเป็นโปรดิวเซอร์รายการโทรทัศน์ ทำงานในรายการอย่าง "Crank Yankers" และ "The Andy Milonakis Show" แล้วยังเป็นพิธีกรรายการเกมโชว์ทางช่องเอบีซี อย่างรายการ Who Wants to Be a Millionaire? ของสหรัฐอเมริกา
แอนดี แซมเบิร์ก

เดวิด แอนดรูว์ "แอนดี" แซมเบิร์ก  เกิดเมื่อวันที่ 18 สิงหาคม ค.ศ. 1978 เป็นนักแสดง ดาราตลก แร็ปเปอร์ และนักเขียน ชาวอเมริกัน เป็นที่รู้จักในฐานะสมาชิกกลุ่มตลกที่ชื่อ เดอะโลนลีไอแลนด์ และคณะแสดงในรายการ "Saturday Night Live" และในฐานะนักแสดงภาพยนตร์ เขาแสดงภาพยนตร์เรื่อง "Hot Rod", "Space Chimps", "Nick and Norah's Infinite Playlist", "I Love You, Man", และ "Cloudy with a Chance of Meatballs"
โจเอล ชูมาเกอร์

โจเอล ชูมาเกอร์ (29 สิงหาคม ค.ศ. 1939 – 22 มิถุนายน ค.ศ. 2020) เป็นผู้กำกับภาพยนตร์ นักเขียนบท และโปรดิวเซอร์ชาวอเมริกัน มีผลงานที่เป็นที่รู้จักในการกำกับเรื่อง "Batman Forever" (1995), "Batman & Robin" (1997) และ "Phone Booth" (2002) เป็นต้น
วัดป่าเรไร (จังหวัดสุโขทัย)

วัดป่าเรไร เป็นวัดร้างเดิมที่มีประวัติความเป็นมานับแต่ครั้งกรุงสุโขทัยเป็นราชธานี ที่มีความสำคัญในฐานะเป็นแหล่งโบราณคดีทางประวัติศาสตร์ที่มาพร้อมกับชุมชนดั้งเดิมในอดีต ที่สามารถสืบค้นบอกเล่าถึงประวัติศาสตร์ชุมชน การตั้งถิ่นฐาน กลุ่มชาติพันธุ์ ความเชื่อและศาสนา ที่ปรากฏมีในครั้งอดีตเชื่อมต่อมาถึงปัจจุบันได้ เป็นวัดราษฎร์ สังกัดคณะสงฆ์มหานิกาย ตั้งอยู่ที่บ้านสวนใต้ หมู่ที่ 2 ตำบลบ้านสวน อำเภอเมืองสุโขทัย จังหวัดสุโขทัย
ประวัติ.
วัดป่าเรไร แต่เดิมเป็นวัดร้าง เดิมมีชื่อว่า “วัดป่าละเมาะ” (อัมพวา)ที่ปรากฏหลักฐานในทะเบียนโบราณสถาน ของกรมศิลปากร จังหวัดสุโขทัย ที่สำรวจเมื่อวันที่ 8 มีนาคม พ.ศ. 2478 และประกาศในราชกิจจานุเบกษา เล่มที่ 52 ตอนที่ 74 ถูกจัดขึ้นทะเบียนเป็นโบราณสถาน ที่มีความสำคัญและประวัติความเป็นมาตั้งแต่ครั้งกรุงสุโขทัยเป็นราชธานี 
ต่อมาชาวบ้านที่เข้ามาตั้งถิ่นฐานประกอบอาชีพในบริเวณดังกล่าว ได้ริเริ่มให้มีวัดในบริเวณที่วัดเดิมเพื่อศูนย์รวมจิตใจและปฏิบัติตนตามหลักศาสนา ได้มีการนิมนต์พระสงฆ์เข้ามาอยู่จำพรรษาและปฏิบัติศาสนกิจ เมื่อประมาณปี พ.ศ. 2528 ต่อมาในปี พ.ศ. 2531 ชาวบ้านได้ขอยกวัดร้างขึ้นเป็นวัดมีพระสงฆ์อยู่จำพรรษา และได้รับพระราชทานวิสุงคามสีมา เมื่อวันที่ 17 มีนาคม พ.ศ. 2541 
ที่ตั้ง.
วัดป่าเรไรตั้งอยู่ที่บ้านสวนใต้ หมู่ที่ 2 มีที่ดินตั้งวัดเนื้อที่ 11 ไร่ 55 ตารางวา ด้านใต้(หน้าวัด)จะติดกับถนนทางหลวงหมายเลข 12 ที่เชื่อมระหว่างสุโขทัยกับพิษณุโลก ตรงหลัก กม.ที่ 7 ส่วนด้านทิศตะวันออกจะติดกับคลองสาธารณะที่อีกฝั่งหนึ่งจะเป็นวัดร้าง วัดตาดาวที่ขึ้นทะเบียนโดยกรมศิลปากร และสุสานจีน(ป่าช้า)ด้านทิศตะวันตกติดกับโรงเรียนบ้านสวนใต้ (คลองประชานุกูล) สถานศึกษาระดับประถมศึกษา
เทศบาลตำบลท่ายาง (จังหวัดนครศรีธรรมราช)

เทศบาลตำบลท่ายาง เป็นเทศบาลตำบลแห่งหนึ่งในอำเภอทุ่งใหญ่ จังหวัดนครศรีธรรมราช ตั้งอยู่ที่หมู่ 2 เป็นที่ตั้งของที่ว่าการอำเภอทุ่งใหญ่ ครอบคลุมพื้นที่บางส่วนของตำบลท่ายาง เป็นศูนย์กลางของเศรษฐกิจของอำเภอทุ่งใหญ่และอำเภอใกล้เคียง มีการขยายตัวเป็นแนวตามถนนทุ่งสง ถนนลำทับ ถนนพระแสง ถนนหลักช้าง และถนนเขาพนม สำนักงานเทศบาลตำบลท่ายางแห่งใหม่ตั้งอยู่ถนนพระแสง ใกล้โรงพยาบาลทุ่งใหญ่
การคมนาคม.
เนื่องจากอำเภอทุ่งใหญ่ติดต่อกับหลายอำเภอจึงทำให้มีรถประจำทางให้บริการได้ทั่วทั้งอำเภอ
ธรณีกรรแสง

ธรณีกรรแสง  เป็นภาพยนตร์อมตะชื่อดังของบอลลีวูด สร้างโดย Mehboob Productions เมื่อ ปี ค.ศ. 1957 นำแสดงโดย สุนิล ดัท นากิส ดัท ราช กาปูร์ และ ราเชนทร์ดรา กุมาร
เรื่องโศกนาฏกรรมความรักของแม่ที่มีต่อลูก
ในประเทศไทย ฉายที่โรงภาพยนตร์เฉลิมกรุง พ.ศ. 2500 ยาวนานถึง 2 เดือนเศษ นำพากย์โดย หม่อมหลวงรุจิรา อิศรางกูร เจ้าของฉายา "มนุษย์ 6 เสียง" ทำรายได้สูงราว 4 ล้านกว่าบาทในยุคนั้น
ฉางเอ๋อ 2

ฉางเอ๋อ 2 ({) เป็นยานสำรวจดวงจันทร์ไม่มีคนบังคับของจีนซึ่งถูกส่งขึ้นสู่อวกาศเมื่อวันที่ 1 ตุลาคม พ.ศ. 2553 มันเป็นยานสำรวจดวงจันทร์ลำที่สองของจีน ซึ่งเป็นส่วนหนึ่งของโครงการสำรวจดวงจันทร์ของจีนระยะแรก ตัวยานจะเริ่มทำการวิจัยที่วงโคจรระยะ 100 กิโลเมตรจากพื้นผิวดวงจันทร์เพื่อเตรียมการลงจอดอย่างนิ่มนวลของฉางเอ๋อ 3 ฉางเอ๋อ 2 มีลักษณะคล้ายกับฉางเอ๋อ 1 โดยมีการปรับปรุงให้ดีขึ้นบางประการ รวมไปถึงกล้องที่มีคุณภาพดีขึ้นและมีความละเอียดหนึ่งเมตร ชื่อ "ชางเกอ" มาจากพระนามเทพีแห่งดวงจันทร์ในตำนานของจีน ค่าใช้จ่ายทั้งหมดของฉางเอ๋อ 2 ประมาณไว้ที่ 900 ล้านหยวน
กลีเซอ 581 จี

กลีเซอ 581 จี  หรือ Gl 581 g เป็นดาวเคราะห์นอกระบบโคจรรอบดาวแคระแดง กลีเซอ 581 อยู่ห่างจากโลก 20.5 ปีแสง ในกลุ่มดาวคันชั่ง มันเป็นดาวเคราะห์ดวงที่หกที่ถูกค้นพบในระบบดาวเคราะห์กลีเซอ 581 และเป็นดาวบริวารลำดับที่สี่นับจากกลีเซอ 581 ดาวเคราะห์ดังกล่าวค้นพบโดยลิก-คาร์เนกีเอ็กโซแพลเน็ตเซอร์เวย์หลังจากมีการสำรวจมานับทศวรรษ ดาวเคราะห์ดังกล่าวอยู่ในเขตอาศัยได้จากดาวฤกษ์ ที่ซึ่งมีความเป็นไปได้สูงว่าจะมีน้ำในสภาพของเหลว
การค้นพบกลีเซอ 581 จี ได้รับการประกาศเมื่อปลายเดือนกันยายน พ.ศ. 2553 และเชื่อกันว่าเป็นดาวเคราะห์คล้ายโลกที่สุดและเป็นดาวเคราะห์นอกระบบที่มีศักยภาพที่จะพบสิ่งมีชีวิตได้ การค้นพบกลีเซอ 581 จี ในระยะเวลาอันสั้นและด้วยระยะห่างจากโลกที่ค่อนข้างน้อยทำให้นักดาราศาสตร์เชื่อว่าสัดส่วนของดาวฤกษ์ต่อดาวเคราะห์ที่สิ่งมีชีวิตอาศัยอยู่ได้มีมากกว่า 10%
พระพลราม

พลราม ("รามผู้มีกำลัง") บ้างเรียก พลเทพ ("เทพผู้มีกำลัง") เป็นเทพเจ้าในศาสนาฮินดู เป็นพี่ชายของพระกฤษณะ เป็นหนึ่งในสามเทพตามคติชคันนาถในบางท้องถิ่น นอกจากนี้ยังมีพระนามว่า "หลธรา" หรือ "หลยุธะ" ที่มาจากคำว่า "หละ" (Hala) ที่แปลว่าคันไถ ซึ่งสื่อถึงการทำเกษตรกรรม และจะถูกใช้เป็นอาวุธเมื่อมีความจำเป็น
เอกสารบางแห่งระบุว่าพลรามเป็นอวตารของเศษะ นาคซึ่งเป็นพาหนะของพระวิษณุ ส่วนพระวิษณุอวตารลงมาเป็นพระกฤษณะ และเอกสารบางแห่งอ้างว่าพลรามเป็นหนึ่งในอวตารทั้งสิบของพระวิษณุ
มีหลักฐานการเคารพนับถือพลรามอยู่ในวัฒนธรรมอินเดียมานาน ปรากฏเป็นภาพในเหรียญอายุราวศตวรรษที่ 2 ก่อนคริสต์ศักราช ขณะที่ศาสนาเชนเรียกเทพเจ้าองค์นี้ว่า พลเทวะ โดยนับถือในฐานะเทพของเกษตรกร
คติพราหมณ์ไทย.
ในคติพราหมณ์ไทยนับถือพลเทพในฐานะเทพแห่งธัญญาหาร และทวารบาลผู้ปกป้องพุทธสถาน มีการกล่าวถึงพลรามใน "นารายณ์สิบปาง" ตอนกฤษณาวตาร มีเนื้อหาว่า เมื่อพระนารายณ์อวตารลงมาเป็นท้าวบรมจักรกฤษณ์เพื่อปราบพาณาสูร พระพลเทพได้มาช่วยในการรบโดยใช้คันไถฟาดฟันเหล่าอสูร ครั้นเสร็จศึกท้าวบรมจักรกฤษณ์จึงประสาทพรให้พลเทพเป็นเทพผู้เป็นใหญ่ในพืชพรรณธัญญาหาร เพราะใช้คันไถเป็นอาวุธ
นอกจากชื่อพลเทพแล้ว ยังเรียกอีกอย่างว่า หลวิชัย เพราะมักปรากฏรูปพลเทพถือคันไถหรือหล นั่นเอง
อย่างไรก็ตาม พลเทพเป็นที่รู้จักในดินแดนของประเทศไทยมาช้านาน ในอาณาจักรอยุธยามีการใช้ราชทินนาม "พระยาพลเทพ" สำหรับเสนาบดีกรมนา และมีตราประจำตัวเป็นรูปคนแบกคันไถ เรียกว่า ตรานักคลีอังคัน ในสมัยรัตนโกสินทร์เรียกว่า ตรานพรัตนมุรธา
การทดลองซิฟิลิสในกัวเตมาลา

การทดลองซิฟิลิสในกัวเตมาลา เป็นการทดลองในมนุษย์ซึ่งได้รับการสนับสนุนจากสหรัฐอเมริกาในช่วงคริสต์ทศวรรษ 1940 ในกัวเตมาลา นับตั้งแต่ ค.ศ. 1946 ถึง 1948 แพทย์ทำให้ทหาร นักโทษและผู้ป่วยทางจิตติดเชื้อโรคซิฟิลิสและโรคติดต่อทางเพศสัมพันธ์อื่น ๆ โดยไม่มีการยินยอมรับการรักษาพยาบาลจากผู้ป่วยและรักษาด้วยยาปฏิชีวนะ ในปี ค.ศ. 2010 สหรัฐอเมริกาแถลงการณ์ขอโทษต่อกัวเตมาลาเนื่องจากการทดลองดังกล่าวอย่างเป็นทางการ
การทดลอง.
การทดลองดังกล่าวนำโดยแพทย์กรมบริการสาธารณสุขแห่งสหรัฐ จอห์น ซี. คัทเลอร์ ผู้ซึ่งในภายหลังมีส่วนในการทดลองซิฟิลิสในทัสคีจี ข้อมูลดังกล่าวได้รับการเปิดเผยโดยซูซาน เอ็ม. รีเวอร์บี แห่งวิทยาลัยเวลส์เลย์ ผู้ซึ่งค้นพบเอกสารใน ค.ศ. 2005 ในขณะที่ทำวิจัยเกี่ยวกับการทดลองซิฟิลิสในทัสคีจี เธอได้แบ่งปันสิ่งที่เธอค้นพบกับเจ้าหน้าที่รัฐบาลสหรัฐอเมริกา การวิจัยดังกล่าวมีขึ้นโดยความเห็นชอบของรัฐบาลกัวเตมาลาในขณะนั้น มีคนไข้ทั้งหมด 696 คน ในขณะที่การทดลองทัสคีจีมีขึ้นหลังจากการแพร่เชื้อซิฟิลิสตามธรรมชาติ แต่ในกัวเตมาลา แพทย์ได้ทำให้ผู้ป่วยติดเชื้อ เป้าหมายของการศึกษาเพื่อประเมินผลของเพนิซิลลินในการป้องกันและการรักษากามโรค นักวิจัยให้ค่าจ้างแก่โสเภณีซึ่งถูกทำให้ติดเชื้อซิฟิลิสโดยให้มีเพศสัมพันธ์กับนักโทษและมีบางส่วนที่ถูกทำให้ติดเชื้อโดยตรงจากการฉีดเชื้อแบคทีเรียเข้าไปในร่างกาย เมื่อคนไข้ติดโรคแล้ว พวกเขาจะได้รับยาปฏิชีวนะโดยไม่เป็นที่ทราบชัดเจนว่าคนไข้ได้รับการรักษาทั้งหมดหรือไม่ ฟรานซิส คอลลอนส์ ผู้อำนวยการคนปัจจุบันของสถาบันสุขภาพแห่งชาติ เรียกการทดลองดังกล่าวว่า "ส่วนมืดในประวัติศาสตร์การแพทย์" และระบุว่ากฎสมัยใหม่ห้ามการวิจัยในมนุษย์โดยปราศจากความยินยอมรับการรักษาโดยเด็ดขาด
โมดูลัสของระยะทาง

โมดูลัสของระยะทาง เป็นหนึ่งในวิธีการบอกระยะทางในทางดาราศาสตร์
การจำกัดความ.
โมดูลัสของระยะทาง <math>\mu=m-M</math> คือ ผลต่างของความส่องสว่างปรากฏ <math>m</math> และความส่องสว่างสัมบูรณ์ <math>M</math> ของวัตถุทางดาราศาสตร์ มาจากการจำกัดความของแมกนิจูดว่าเป็นลอการิทึมของอัตราส่วนของฟลักซ์ที่ได้จากการสังเกตของวัตถุทางดาราศาสตร์:
 <math>m_1 - m_2 = - 2.5 log_{10} (F_1/F_2) </math>
ความสว่างที่มองเห็นได้ของแหล่งแสงเกี่ยวข้องกับระยะทางตามกฎกำลังสองผกผัน - แหล่งแสงที่อยู่ห่างออกไปเป็นสองเท่าจะมีความสว่างเหลือเพียงหนึ่งในสี่เท่า สำหรับวัตถุเดี่ยวหรือสองวัตถุที่มีความสว่างเท่ากัน <math> (F_1/F_2) </math> สามารถแทนค่าด้วย <math> (d_2/d_1) ^2</math> เนื่องจาก
 <math>F_1/F_2 = \left (\frac{L}{4{\pi}d_1^2}\right) \left (\frac{4{\pi}d_2^2}{L}\right) </math>
แมกนิจูดสัมบูรณ์มีการนิยาม คือ แมกนิจูดปรากฏของวัตถุที่มองเห็นจากระยะห่าง 10 พาร์เซก และสมการแมกนิจูดสามารถเขียนได้ว่า:
 <math>m - M = 5 log_{10} (d/10pc) </math>
จัดเรียงลอการิทึม
 <math>m - M = -5 + 5 log_{10}d</math>
แทนค่า โมดูลัสของระยะทาง <math>\mu=m-M</math> ระยะทางในหน่วยพาร์เซกสามารถเขียนได้ว่า
 <math>d = 10^{0.2 (m - M + 5)}=10^{0.2\mu+1} </math>
ความไม่แน่นอนของระยะทางในหน่วยพาร์เซก (δd) สามารถคำนวณได้จากความไม่แน่นอนในโมดูลัสของระยะทาง (δμ) จาก
 <math> \delta d = 0.2 ln (10) 10^{0.2\mu+1} \delta\mu = 0.461 d \ \delta\mu</math>
ซึ่งมาจากการวิเคราะห์ข้อผิดพลาดมาตรฐาน
การเดินทัพทางไกล

การเดินทัพทางไกล  หรือ ฉางเจิง #เปลี่ยนทาง) หมายถึงการถอยทัพครั้งใหญ่หลายครั้งของกองทัพแดงแห่งพรรคคอมมิวนิสต์จีน ระหว่างปี ค.ศ. 1934 ถึง 1936 โดยการนำของเหมา เจ๋อตุง และโจว เอินไหล ที่กำลังต่อสู้กับกองทัพรัฐบาลจีนในขณะนั้น ซึ่งนำโดยเจียง ไคเช็ก
ในขณะนั้นกองทัพของพรรคคอมมิวนิสต์จีน มีขนาดเล็กกว่า และกำลังเพลี่ยงพล้ำต่อกองทัพรัฐบาล จึงนำกำลังทหาร พร้อมด้วยประชาชนจำนวนหนึ่งเดินเท้าถอยร่นจากทางใต้ หนีขึ้นไปทางเหนือของประเทศจีน การเดินทัพครั้งสำคัญเกิดขึ้นเมื่อเดือนตุลาคม ค.ศ. 1934 โดยเริ่มต้นจากมณฑลเจียงซีไปทางทิศตะวันตก และย้อนขึ้นไปทางทิศเหนือ เป็นระยะทางประมาณ 25,000 ลี้ หรือ 12,500 กิโลเมตร (8,000 ไมล์) ผ่านดินแดนทุรกันดารทางตะวันตกของประเทศจีน ใช้ระยะเวลากว่า 370 วัน ไปยังมณฑลฉ่านซี โดยมีผู้รอดชีวิตไปถึงจุดหมายเพียงหนึ่งในห้า 
การนำทัพโดยเหมา เจ๋อตุง ในครั้งนั้น ทำให้เขาได้รับการสนับสนุนจากผู้นำพรรคคอมมิวนิสต์จีนคนอื่นๆ ให้ขึ้นสู่อำนาจในเวลาต่อมา และหลังจากสะสมกำลังพลและอาวุธที่มณฑลฉ่านซีอยู่หลายปีจนถึง ค.ศ. 1945 กองทัพแดงได้ยกทัพมาต่อสู้กับรัฐบาลเจียง ไคเช็ก และขับไล่เจียง ไคเช็กไปยังไต้หวัน และสถาปนาสาธารณรัฐประชาชนจีนในปี ค.ศ. 1949
แม่หอบ

แม่หอบ หรือ จอมหอบ ( ) เป็นสัตว์น้ำประเภทสัตว์ไม่มีกระดูกสันหลังจำพวกครัสเตเชียนชนิดหนึ่ง เป็นสิ่งมีชีวิตที่อยู่ในสกุล "Thalassina" และวงศ์ Thalassinidae จัดเป็นสิ่งมีชีวิตโบราณหรือซากดึกดำบรรพ์มีชีวิตที่ดำรงเผ่าพันธุ์มาจนถึงปัจจุบัน โดยถือกำเนิดมาตั้งแต่ยุคไมโอซีนยาวนานถึง 16 ล้านปี
มีรูปร่างคล้ายกุ้งผสมกับปูโดยขาคู่แรกขนาดใหญ่คล้ายก้ามปู นอกจากใช้เดินแล้วยังทำหน้าที่ขุดรูและขนดินออกมากองคล้ายจอมปลวก แต่มีขนาดเล็กกว่า หัวเหมือนกุ้งมีขนาดใหญ่ ลำตัวสีแดงเข้มเป็นปล้อง ๆ คล้ายกั้ง ท้องขนาดเล็กยาวเรียวไม่มีแพนหาง ลักษณะคล้ายแมงป่อง มีขนาดความยาวประมาณ 20–30 เซนติเมตร (7.9–12 นิ้ว) 
อาศัยโดยการขุดรูอยู่ตามพื้นป่าชายเลน โดยขนดินขึ้นมากองทับถมกันเป็นเนินสูง และอาศัยอยู่ด้านใต้กองดินนั้น สามารถอยู่บนบกได้เป็นเวลานานกว่าครัสตาเซียนจำพวกอื่น ๆ กินอาหารจำพวกอินทรีย์สารที่อยู่ในดินเลนในเวลากลางคืน ในประเทศไทยพบเฉพาะป่าชายเลนทางภาคใต้ โดยเฉพาะภาคใต้ฝั่งทะเลอันดามัน ในต่างประเทศพบได้ที่รัฐเกรละ ในอินเดีย, ศรีลังกาจรดถึงเวียดนาม, หมู่เกาะริวกิวของญี่ปุ่น จนถึงชายฝั่งทะเลของปาปัวนิวกินีและออสเตรเลียทางตอนเหนือและตะวันตก รวมถึงฟิจิและซามัว พบได้รอบ ๆ พื้นที่เกษตรกรรม เช่น พื้นที่เพาะเลี้ยงปลาหรือกุ้ง โดยถือว่าเป็นสัตว์คุกคาม
การที่ได้ชื่อในภาษาไทยว่า "แม่หอบ" เนื่องจากมีความเชื่อว่า เนื้อของแม่หอบสามารถรักษาอาการหอบหืดได้ จึงนิยมนำมาเผาไฟรับประทานกันในอดีต สอดคล้องกับชื่อวิทยาศาสตร์ "Thalassina" ที่หมายถึง "การย้อนกลับทางเดินหายใจ" เพื่อให้เหงือกไม่มีสิ่งสกปรก
สถานะปัจจุบันของแม่หอบ ถือได้ว่าเสี่ยงต่อการสูญพันธุ์ อันเนื่องจากสภาวะแวดล้อมที่เปลี่ยนไป ประกอบกับเป็นสัตว์ที่ค่อนข้างบอบบางตายง่าย เช่น ในช่วงฤดูมรสุมน้ำทะเลอาจท่วมรูของแม่หอบ จนทำให้แม่หอบตายได้
การจำแนก.
ในอดีตเคยเชื่อว่า แม่หอบ มีเพียงชนิดเดียว คือ "Thalassina anomala" มาอย่างยาวนาน แต่ปัจจุบันได้มีการศึกษาเพิ่มเติมในปี ค.ศ. 2009 โดยนักวิทยาศาสตร์ที่ศึกษาด้านครัสเตเชียนชาวเวียดนาม เหงียน หง็อก-โฮ และมิเชลล์ เดอ แซงต์ ลอรองต์ ชาวฝรั่งเศส พบว่ามีแปดชนิดและพบซากดึกดำบรรพ์ โดยจัดให้วงศ์ Thalassinidae อยู่ในอันดับฐาน Gebiidea พร้อมกับวงศ์ Upogebiidae,
Axianassidae และLaomediidae
ประกอบไปด้วย:
และซากดึกดำบรรพ์, "Thalassina emerii" พบที่ทางตอนเหนือของออสเตรเลีย, ปาปัวนิวกินี และอินโดนีเซีย
มาดามทุสโซ

พิพิธภัณฑ์หุ่นขี้ผึ้งมาดามทุสโซ (เป็นพิพิธภัณฑ์หุ่นขี้ผึ้งที่ก่อตั้งโดยมารี ตูว์โซ (1 ธันวาคม ค.ศ. 1761 – 16 เมษายน ค.ศ. 1850) ช่างปั้นหุ่นขี้ผึ้งชาวฝรั่งเศส มีสาขาแรกตั้งอยู่ที่ถนนเบเกอร์ กรุงลอนดอน ตั้งขึ้นเมื่อปี ค.ศ. 1835
ปัจจุบันพิพิธภัณฑ์หุ่นขี้ผึ้งมาดามทุสโซเป็นสถานที่ท่องเที่ยวสำคัญของลอนดอน และมีการขยายสาขาออกไปในหลายเมืองใหญ่ทั่วโลก ดำเนินงานโดยบริษัท เมอร์ลิน เอนเตอร์เทนเมนต์ สัญชาติอังกฤษ
บ้านของบิล เกตส์

บ้านของบิล เกตส์ เป็นคฤหาสน์ขนาดใหญ่ในด้านข้างของเนินเขาที่สามารถมองเห็นทะเลสาบวอชิงตัน ซึ่งอยู่ในเมืองเมดินา รัฐวอชิงตัน โดยบ้านขนาด 66,000 ตารางฟุต (6,100 ตารางเมตร) ได้มีการระบุว่ามีการออกแบบพิเศษและใช้เทคโนโลยีร่วมประกอบด้วย และบ้านหลังนี้มีชื่อเรียกกันเล่นๆว่า ซานาดู 2.0
ในปี ค.ศ. 2002 ได้มีการรายงานถึงภาษีอสังหาริมทรัพย์นี้อยู่ที่ 1.063 ล้านดอลลาร์สหรัฐ จากการประเมินรวมมูลค่า 147.5 ล้านดอลลาร์สหรัฐ
รายละเอียด.
บ้านหลังนี้มีการออกแบบที่ทันสมัยโดยเป็นรูปแบบบ้านสไตล์กระท่อมของชาวแปซิฟิกที่มีชื่อเรียกรูปแบบนี้ว่าแปซิฟิกลอดจ์ ซึ่งประกอบด้วยลักษณะแบบคลาสสิกอย่างเช่นห้องสมุดส่วนตัวขนาดใหญ่ทีมีหลังคารูปโดมและช่องให้แสงสว่างผ่านกลางหลังคาที่มีชื่อเรียกว่าโอคูลัส บ้านหลังนี้ยังมีลักษณะระบบเซิร์ฟเวอร์สำหรับอสังหาขนาดกว้าง ซึ่งใช้งานจากระบบวินโดวส์ รวมไปจนถึงพื้นปรับอุณหภูมิ และถนนสำหรับรถแล่นผ่าน แขกผู้มาเยือนจะได้รับไมโครชิปติดไว้กับตัวเมื่อมาถึงทางเข้าของห้อง ซึ่งมีการปรับอุณหภูมิ, ดนตรี และแสงสว่างโดยอัตโนมัติจากการตั้งค่าของแขกผู้มาเยือน ตามคำบรรยายที่เสมือนการออกทัศนาจร
เกตส์และเมลินดาผู้เป็นภรรยาต่างชื่นชอบนวนิยายเรื่องรักเธอสุดที่รักของเอฟ. สกอตต์ ฟิตซ์เจอรัลด์เป็นอย่างมาก เนื่องจากเสมือนมีการบันทึกถึงพวกเขาไว้ในห้องสมุด จากหน้าสุดท้ายของนวนิยายอีเมล:
"เขาได้มาสู่สนามหญ้าสีฟ้าที่เป็นทางยาว และความฝันของเขาต้องดูเหมือนกับอยู่ใกล้ให้ประจักษ์ โดยที่แทบจะไม่พลาดพลั้งในการเข้าใจถึงสิ่งนี้"
แมลงวันตอมดอกไม้ บิล เกตส์

แมลงวันตอมดอกไม้ บิล เกตส์ (ชื่อวิทยาศาสตร์: "Eristalis gatesi") เป็นแมลงวันตอมดอกไม้ ซึ่งพบในเขตป่าเมฆ เขาป่าดิบสูง ในประเทศคอสตาริกาเท่านั้น โดยได้รับการตั้งชื่อตามชื่อของบิล เกตส์ ส่วนแมลงวันตอมดอกไม้อีกสปีชี่ส์ที่อยู่อาศัยอยู่ในเขตเดียวกันก็ได้รับการตั้งชื่อตามพอล อัลเลน ซึ่งเป็นเพื่อนร่วมงานของบิล เกตส์ โดยให้ชื่อแมลงวันตอมดอกไม้อีกสปีชี่ส์นี้ว่าแมลงวันตอมดอกไม้ พอล อัลเลน ("Eristalis alleni") โดยมีคริส ธอมสัน เป็นผู้ตั้งชื่อสปีชี่ส์เหล่านี้ ชื่อทั้งสองต่างเป็นที่รู้จักกันในวิชาวิทยาศาสตร์แขนงกีฏวิทยาด้านแมลงวัน
แมลงวันตอมดอกไม้ พอล อัลเลน

แมลงวันตอมดอกไม้ พอล อัลเลน (ชื่อวิทยาศาสตร์: "Eristalis alleni" Thompson) เป็นแมลงวันตอมดอกไม้ ซึ่งพบในเขตป่าคอสตาริกาบนที่ราบสูงภาคกลางเท่านั้น โดยได้รับการตั้งชื่อตามชื่อของพอล อัลเลน ส่วนแมลงวันตอมดอกไม้อีกสปีชี่ส์ที่อยู่อาศัยอยู่ในเขตเดียวกันก็ได้รับการตั้งชื่อตามบิล เกตส์ ซึ่งเป็นเพื่อนร่วมงานของพอล อัลเลน โดยให้ชื่อแมลงวันตอมดอกไม้อีกสปีชี่ส์นี้ว่าแมลงวันตอมดอกไม้ บิล เกตส์ ("Eristalis gatesi")
มันเป็นพันธุ์เดียวกันกับแมลงวันตอมดอกไม้พันธุ์ใหญ่ซึ่งมีชื่อว่า "Eristalis circe" Williston, 1891 กับ "Eristalis persa" Williston, 1891 หากแต่มีสีตรงส่วนขาที่ต่างกัน
ลักษณะทางชีววิทยา.
มีเพียงไม่กี่คนเท่านั้นที่จะทราบถึงลักษณะทางชีววิทยาของมัน แต่ผู้เชี่ยวชาญส่วนใหญ่ก็ทราบว่าจะพบมันใช้ชีวิตอยู่ร่วมกับดอกไม้สกุล "Seneico"
หยู เหวินเล่อ

หยู เหวินเล่อ (อักษรจีนตัวเต็ม: 余文樂, อักษรจีนตัวย่อ: 余文乐, พินอิน: yu2 wen2 le4) หรือที่นิยมเรียกในชื่อภาษาอังกฤษว่า ชอว์น หยู (Shawn Yue) ดารานักแสดงและนักร้องชาวฮ่องกง เกิดวันที่ 13 พฤศจิกายน ค.ศ. 1981
หยู เหวินเล่อ เริ่มเข้าสู่วงการบันเทิงด้วยการเป็นนายแบบพาร์ทไทม์ หลังจากค้นพบโดยตัวแทนจาก บริษัทโมเดลลิ่ง ขณะเดินช็อปปิ้งกับเพื่อน และเป็นนายแบบเต็มตัวหลังจากเรียนจบมัธยมและกลายเป็นนายแบบยอดนิยมในเวลาไม่นาน (ร่วมรุ่นกับ เซียะ ถิงฟง) ต่อมาก็ได้มีโอกาสแสดงซีรีส์ของไต้หวันและออกอัลบั้มเพลง โดยได้รับกล่าวขานว่าเป็นนักแสดงดาวรุ่ง เมื่อมีโอกาสได้แสดงในภาพยนตร์หลายเรื่อง ได้แก่ "Just One Look, Infernal Affairs, Infernal Affairs II, The New Option, Feel 100% 2003, Next Station – Tin Hau, Left Hand" และ "Initial D" 
โดยเฉพาะใน "Infernal Affairs II" ที่ได้แสดงเป็น "เหยิน" ในวัยรุ่น ทำให้ชื่อเสียงของหยู เหวินเล่อ เป็นที่จดจำมากขึ้น 
ในปี ค.ศ. 2008 ได้มีโอกาสแสดงในภาพยนตร์ของอเมริกาและฝรั่งเศสเรื่อง "I Come with the Rain" ทำให้เป็นที่รู้จักในสากลมากขึ้น
ในปี ค.ศ. 2010 หยู เหวินเล่อ ได้แสดงในภาพยนตร์ไทยเรื่อง "My Best Bodyguard" ร่วมกับนักแสดงชาวไทยหลายคน เช่น ทูลกระหม่อมหญิงอุบลรัตนราชกัญญา สิริวัฒนาพรรณวดี, ชาคริต แย้มนาม และ ธีรภัทร์ สัจจกุล และเป็นนักแสดงรับเชิญในบทนายพลผู้กู้ชาติจีน ใน "" และ "Reign of Assassins"
การปฏิวัติ 5 ตุลาคม ค.ศ. 1910

การก่อตั้งสาธารณรัฐโปรตุเกสที่หนึ่ง เป็นผลลัพธ์ของรัฐประหาร โดยพรรคสาธารณรัฐนิยมโปรตุเกสในวันที่ 5 ตุลาคม ค.ศ. 1910 ส่งผลให้ระบอบ ราชาธิปไตยภายใต้รัฐธรรมนูญสิ้นสุดลงและโปรตุเกสเปลี่ยนการปกครองไปสู่ระบอบสาธารณรัฐ การสูญเสียดินแดนอาณานิคมแก่สหราชอาณาจักร, ค่าใช้จ่ายของพระราชวงศ์, อำนาจของศาสนจักร, ความไร้เสถียรภาพทางการเมืองและสังคม, ระบบการเมืองสองพรรค (พรรคก้าวหน้าและพรรคเรเจเนราดอร์), ระบอบเผด็จการของนายกรัฐมนตรีฌูเอา ฟรังโก รวมไปถึงความล้มเหลวที่จะนำพาประเทศไปสู่ความทันสมัย ทั้งหมดทั้งมวลนี้ล้วนทำให้สถาบันพระมหากษัตริย์โปรตุเกสเสื่อมความนิยมอย่างรุนแรง ทำให้ฝ่ายนิยมสาธารณรัฐ โดยเฉพาะพรรคสาธารณรัฐนิยมมองเห็นลู่ทางในการใช้ความได้เปรียบจากสถานการณ์ดังกล่าว พรรคสาธารณรัฐนิยมฉายภาพตนเองว่าเป็นเพียงผู้เดียวที่สามารถนำพาประเทศกลับไปสู่ความยิ่งใหญ่ในอดีต และนำโปรตุเกสไปสู่หนทางแห่งความก้าวหน้า
สาธารณรัฐถูกประกาศให้สถาปนาขึ้น ณ เวลา 9.00 นาฬิกา ของวันที่ 5 ตุลาคม ค.ศ. 1910 จากระเบียงศาลากลางรัฐบาลท้องถิ่น "ปาโซโดกอนเซโล" (Paços do Concelho) ในกรุงลิสบอน ภายหลังจากการที่กองทัพไม่สมัครใจที่จะต่อสู้กับกองกำลังปฏิวัติอันประกอบด้วยเหล่าทหารและกะลาสีจำนวนเกือบสองพันนายในวันที่ 3 และ 4 ตุลาคม ภายหลังการปฏิวัติ รัฐบาลเฉพาะกาลภายใต้การนำของนายเตโอฟิโล บรากา เข้าบริหารประเทศจนมีการประกาศใช้รัฐธรรมนูญในปี ค.ศ. 1911 อันเป็นจุดเริ่มต้นของสาธารณรัฐที่หนึ่ง ซึ่งการปฏิวัตินี้ยังส่งผลให้เกิดการเปลี่ยนแปลงอัตลักษณ์ของชาติหลายอย่าง เช่น เพลงชาติและธงชาติ นอกจากนี้สาธารณรัฐที่ถือกำเนิดขึ้นใหม่นี้ได้ขึ้นชื่อว่ามีแนวความคิดต่อต้านศาสนจักรอย่างรุนแรง ดังจะเห็นได้จากการที่รัฐธรรมนูญอำนวยให้เกิดเสรีภาพแก่พลเรือนอย่างเต็มที่แต่ไม่ครอบคลุมถึงเสรีภาพทางศาสนาของคริสตจักรคาทอลิก
หมายเหตุ.
<templatestyles src="Reflist/styles.css" />
แก๊งออฟโฟร์ (ประเทศไทย)

แก๊งออฟโฟร์ เป็นที่สมาชิกพรรคพลังประชาชนใช้สื่อถึงบุคคลสี่คนในพรรค ซึ่งอ้างว่าพยายามจะยึดอำนาจภายในพรรค หลังจากพันตำรวจโท ทักษิณ ชินวัตร ออกนอกประเทศ ได้แก่
ต่อมา เมื่อพรรคประชาธิปัตย์ได้จัดตั้งรัฐบาลผสม เฉลิมชัย ศรีอ่อน รองหัวหน้าพรรคประชาธิปัตย์ และสมาชิกสภาผู้แทนราษฎรจังหวัดประจวบคีรีขันธ์ ผู้ผิดหวังในตำแหน่ง จึงเปิดเผยว่า ภายในพรรคประชาธิปัตย์ก็มี "แก๊งออฟโฟร์" เช่นเดียวกัน โดยอ้างว่ามีอำนาจกำหนดทิศทางของพรรค ได้แก่ 
สุเทพ เทือกสุบรรณ เลขาธิการพรรค, อภิสิทธิ์ เวชชาชีวะ หัวหน้าพรรค และจุติ ไกรฤกษ์ สมาชิกสภาผู้แทนราษฎรจังหวัดพิษณุโลก ที่พลาดตำแหน่งเช่นเดียวกัน ปฏิเสธเรื่องดังกล่าว
ทางหลวงแผ่นดินหมายเลข 37

ทางหลวงแผ่นดินหมายเลข 37 สายชะอำ–ปราณบุรี เป็นถนนแอสฟัลต์คอนกรีตขนาด 4 ช่องจราจรไป-กลับ ถนนสายนี้ได้รับการกำหนดให้เป็นส่วนหนึ่งของทางหลวงเอเชียสาย 2
รายละเอียดของเส้นทาง.
ทางหลวงแผ่นดินหมายเลข 37 สายชะอำ–ปราณบุรี เป็นถนนเลี่ยงเมืองชะอำ จังหวัดเพชรบุรี และเลี่ยงเมืองหัวหิน จังหวัดประจวบคีรีขันธ์ เริ่มต้นที่ทางแยกต่างระดับชะอำ บริเวณกิโลเมตรที่ 187+682 ของทางหลวงแผ่นดินหมายเลข 4 (ถนนเพชรเกษม) ในตำบลเขาใหญ่ อำเภอชะอำ จังหวัดเพชรบุรี มีเส้นทางลงไปทางทิศใต้ ไปสิ้นสุดที่ทางแยกต่างระดับวังยาว บริเวณกิโลเมตรที่ 237+009 ของทางหลวงแผ่นดินหมายเลข 4 (ถนนเพชรเกษม) ในตำบลเขาน้อย อำเภอปราณบุรี จังหวัดประจวบคีรีขันธ์ รวมระยะทาง 47.468 กิโลเมตร
เส้นทางสายนี้เดิมกำหนดเป็นทางหลวงแผ่นดินหมายเลข 4 และในอดีตรหัสทางหลวงแผ่นดินหมายเลข 37 เคยใช้กำหนดเป็นหมายเลขของถนนวงแหวนรอบนอก (ตะวันตก) ซึ่งภายหลังได้รับพระบรมราชนุญาตให้ชื่อว่า "ถนนกาญจนาภิเษก" และกำหนดรหัสทางเป็นทางหลวงพิเศษหมายเลข 9 ซึ่งทำให้รหัสทางหลวงแผ่นดินหมายเลข 37 ว่างลง จนกระทั่งได้นำมาใช้กำหนดในทางเลี่ยงเมืองช่วงชะอำ–ปราณบุรี ของทางหลวงแผ่นดินหมายเลข 4
กระบวนการเผาไหม้ออกซิเจน

กระบวนการเผาไหม้ออกซิเจน เป็นชุดของปฏิกิริยานิวเคลียร์ฟิวชั่นซึ่งเกิดขึ้นในดาวมวลมากที่ใช้ธาตุที่เบากว่าในแกนกลางจนหมด กระบวนการดังกล่าวเกิดขึ้นที่อุณหภูมิประมาณ 1.5 × 109 เคลวิน / 130 กิโลอิเล็กตรอนโวลต์ และความหนาแน่น 1010 กิโลกรัมต่อลูกบาศก์เมตร
ปฏิกิริยาที่เกิดขึ้น:
ด้วยกระบวนการเผาไหม้นีออน แกนที่เฉื่อยชาของออกซิเจน-แมกนีเซียมก่อตัว ณ ใจกลางดาวฤกษ์ เมื่อกระบวนการเผาไหม้นีออนสิ้นสุดลง แกนกลางจะยุบตัวลงและเพิ่มอุณหภูมิขึ้นจนถึงจุดที่สามารถเผาไหม้ออกซิเจนได้ ในเวลาหกเดือนถึงหนึ่งปี ดาวฤกษ์จะใช้ออกซิเจนทั้งหมดในดาว ซึ่งก่อให้เกิดแกนกลางของดาวซึ่งเติมไปด้วยซิลิกอน แกนกลางจะเฉื่อยเพราะมันไม่มีอุณหภูมิสูงพอสำหรับกระบวนการเผาไหม้ซิลิกอน เมื่อออกซิเจนหมดไป แกนกลางจะหยุดผลิตพลังงานฟิวชั่นและยุบตัวลง การยุบตัวดังกล่าวได้เร่งอุณหภูมิภายในดาวขึ้นสูงจนสามารถเผาไหม้ซิลกอน
สืบสวนป่วนรัก

สืบสวนป่วนรัก เป็นละครโทรทัศน์ไทย แนวแอ็คชั่น-คอมมาดี้ ออกฉายเมื่อวันที่ 16 สิงหาคม พ.ศ. 2553 ถึงวันที่ 20 กันยายน พ.ศ. 2553 ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เกโนไก จำกัด บทประพันธ์และบทโทรทัศน์โดย สนุกคิด สนิทเขียน กำกับการแสดงโดย ผิน เกรียงไกรสกุล
เรื่องย่อ.
"ลายเมฆ" สายลับมือหนึ่งของกรมตำรวจที่กำลังจะปลดระวางตัวเองเพราะต้องการทุ่มเวลาให้ "ฟ้าคราม" ลูกสาวให้มากกว่าเดิม เพราะที่ผ่านมาเขาต้องปกปิดสถานะความเป็นสายลับของตัวเอง จึงต้องวางตัวเป็นคนขี้ขลาดอ่อนแอ ยิ่งทำให้ลูกสาวหมดศรัทธาในตัวเขา ขณะเดียวกัน "ปีแสง" สายลับมือใหม่ไฟแรง ดีกรีเกียรตินิยมจากโรงเรียนตำรวจ เชื่อมั่นในตัวเองสูง คิดจะวัดรอยเท้าลายเมฆ ซึ่งทางกรมตำรวจก็ให้ทั้งคู่มาเป็นคู่หูกัน เพื่อให้ปีแสงได้เรียนรู้ประสบการณ์การทำงานจริง
ทั้งลายเมฆและปีแสงได้รับคดียาเสพติดของ "คงเดช" เศรษฐีหนุ่มใหญ่ที่ทางตำรวจเชื่อว่าเขาเป็นราชายาเสพติด จึงมอบหมายให้ลายเมฆและปีแสงช่วยกันสืบหาหลักฐานเพื่อจับคงเดชให้ได้
เรื่องราวลับๆ ของสายลับจอมป่วน ทั้ง "ลายเมฆ" และ "ปีแสง" จะอลวนกันแค่ไหน ต้องติดตามชมในละคร "สืบสวนป่วนรัก"
บทตัวละคร.
สายลับมือใหม่ไฟแรง ดีกรีเกียรตินิยมจากโรงเรียนตำรวจ เชื่อมั่นในตัวเองสูง ชอบความท้าทาย กล้าได้กล้าเสีย คิดจะวัดร้อยเท้าลายเมฆ หลงชอบฟ้าครามตั้งแต่แรกเห็น เมื่อรู้ว่าฟ้าครามเป็นลูกสาวสุดรักสุดหวงของลายเมฆ จึงตามจีบฟ้าครามอย่างไม่เกรงกลัว
สายลับมือหนึ่งของกรมตำรวจ แต่ต้องปกปิดสถานะความเป็นสายลับเอาไว้ จึงต้องวางตัวเป็นคนขี้ขลาดอ่อนแอ แถมยังต้องออกไปปฏิบัติภารกิจบ่อยๆ จึงไม่ค่อยมีเวลาอยู่กับครอบครัว ยิ่งทำให้ลูกสาวหมดศรัทธาในตัวเขาลงเรื่อยๆ
สาวสวย น่ารัก จิตใจดี เป็นลูกสาวคนเดียวของลายเมฆ แต่แม่ของเธอได้เสียชีวิตตั้งแต่เธอยังเล็กๆ บวกกับพ่อที่ไม่ค่อยมีเวลาให้ จึงคล้ายจะกลายเป็นเด็กมีปัญหา เธอเกลียดพ่อที่ไม่มีเวลาให้เธอ และอยากให้พ่อของตัวเองแสดงความเป็นผู้นำเหมือนกับพ่อคนอื่น ๆ บ้าง
ครูสอนการแสดงที่ฟ้าครามเคารพ ทั้งสวยทั้งเก่ง เธอพยายามสอนฟ้าครามให้มองพ่อในแง่ดี พร้อมทั้งให้สัญญากับฟ้าครามว่าจะเปลี่ยนพฤติกรรมลายเมฆให้กลับมาเป็นพ่อที่ดีให้ได้
อาซา

อาซา (阿, Ah Sa) หรือที่นิยมเรียกในชื่อภาษาอังกฤษว่า ชาร์ลีน ชอย (Charlene Choi) ดารานักแสดงและนักร้องสาวชาวฮ่องกงชื่อดัง ในนามวง ทวินส์ คู่กับ อาเจียว หรือ จิลเลียน ชุง 
อาซา มีชื่อจริงว่า ไช่ จั๋วเอี๋ยน (อักษรจีนตัวเต็ม: 蔡卓妍, พินอิน: Cài Zhuóyán, อังกฤษ: Choi Cheuk Yin) เกิดเมื่อวันที่ 22 พฤศจิกายน ค.ศ. 1982 ที่แวนคูเวอร์ ประเทศแคนาดา โดยเป็นลูกสาวคนเดียวของครอบครัว เมื่อเริ่มโตขึ้นพ่อแม่ก็หย่าร้างกัน ปัจจุบันเธออาศัยอยู่กับพ่อ เข้าสู่วงการครั้งแรกขณะเรียนอยู่ชั้น ม.3 เธอถ่ายแบบโฆษณาและนิตยสาร หลังจากนั้น จนกระทั่งในปี ค.ศ. 2000 ได้แสดงภาพยนตร์เรื่อง "What is a Good Teacher" และได้เซ็นสัญญาเข้าเป็นนักร้องในสังกัด EEG ออกอัลบั้มเพลงร่วมกับอาเจียว ในนาม ทวินส์ 
ผลงานการแสดงทั้งซีรีส์และภาพยนตร์ที่ประสบความสำเร็จ อาทิ "Funeral March" (ค.ศ. 2001), "My Wife is 18" (ค.ศ. 2002), "The Twins Effect" (ค.ศ. 2003), "The Twins Effect 2" (ค.ศ. 2004), "House Of Fury" (ค.ศ. 2005), "All About Love" ในปีเดียวกัน, "The Storm Warriors" (ค.ศ. 2009) เป็นต้น ในส่วนของซีรีส์ ก็ได้แก่ ไซอิ๋ว (ค.ศ. 2001) ของทีวีบี เป็นต้น
ชีวิตส่วนตัว ในต้นปี ค.ศ. 2010 ถูกขุดคุ้ยว่าได้เคยแต่งงานแล้วอย่างเงียบ ๆ ที่ลอสแอนเจลิส เมื่อปี ค.ศ. 2006 กับ เจิ้ง จงจี นักแสดงหนุ่มใหญ่ชาวฮ่องกง ซึ่งทั้งคู่ได้แถลงข่าวว่าได้หย่าร้างกัน
แหล่งข้อมูลอื่น.
[[หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ]]
[[หมวดหมู่:บุคคลที่ยังมีชีวิตอยู่]]
[[หมวดหมู่:นักร้องฮ่องกง]]
[[หมวดหมู่:นักแสดงภาพยนตร์ฮ่องกง]]
[[หมวดหมู่:นางแบบฮ่องกง]]
ความดันสถานะเสื่อมของอิเล็กตรอน

ความดันสถานะเสื่อมของอิเล็กตรอน หรือ ความดันดีเจเนอเรซีของอิเล็กตรอน  เป็นผลสืบเนื่องมาจากหลักการกีดกันของเพาลี ซึ่งกล่าวว่า เฟอร์มิออนสองตัวไม่สามารถอยู่ในสถานะควอนตัมเดียวกันในเวลาเดียวกัน แรงที่เกิดขึ้นจากความดันนี้กำหนดขีดจำกัดขอบเขตที่สสารจะสามารถถูกบีบอัดเข้าด้วยกันโดยไม่กลายเป็นดาวนิวตรอนหรือหลุมดำ แรงดังกล่าวนับว่ามีความสำคัญอย่างมากต่อฟิสิกส์ดาราศาสตร์ เนื่องจากอธิบายการมีอยู่ของดาวแคระขาว
เมื่ออิเล็กตรอนถูกบีบอัดเข้าใกล้กันมากเกินไป อนุภาคที่แยกออกไปจะทำให้มันต้องมีระดับพลังงานที่เปลี่ยนไปเช่นกัน ในการเพิ่มอิเล็กตรอนอีกอนุภาคหนึ่งให้กับปริมาตรที่ให้มาจะต้องมีการเพิ่มระดับพลังงานของอิเล็กตรอนเพื่อสร้างพื้นที่ว่าง และปัจจัยดังกล่าวเป็นพลังงานซึ่งบีบอัดวัสดุซึ่งอยู่ในรูปของแรงดัน
ความดันสถานะเสื่อมของอิเล็กตรอนในวัตถุสามารถคำนวณได้จาก
<math>P = {h^2\over 20m_{\rm e}m_{\rm p}^{5/3}} \left({3\over\pi}\right)^{2/3} \left({\rho\over\mu_e}\right)^{5/3}</math>
โดยที่ "<math>h</math>" คือ ค่าคงตัวของพลังค์ <math>m_{\rm e}</math> คือ มวลของอิเล็กตรอน <math>m_{\rm p}</math> คือ มวลของโปรตอน "<math>\rho</math>" คือ ความหนาแน่น และ "<math>\mu_e=N_e/N_p</math>" คือ อัตราส่วนของจำนวนอิเล็กตรอนต่อจำนวนโปรตอน (เมื่อพลังงานอนุภาคเพิ่มขึ้นถึงระดับสัมพัทธภาพ จำเป็นต้องใช้สูตรที่ดัดแปลง)
ความดันสถานะเสื่อมของอิเล็กตรอนจะช่วยยับยั้งการยุบตัวเนื่องจากแรงโน้มถ่วงของดาวฤกษ์ หากว่ามวลของมันต่ำกว่าขีดจำกัดจันทรเศขร (1.38 เท่าของมวลดวงอาทิตย์) แรงดันดังกล่าวจะป้องกันมิให้ดาวแคระขาวสลายตัว ดาวฤกษ์ซึ่งมีมวลเกินกว่านี้และไม่มีเชื้อเพลิงนิวเคลียร์ที่สามารถใช้การได้อยู่จะเกิดการยุบตัวลงต่อไปจนกลายเป็นดาวนิวตรอนหรือหลุมดำ เนื่องจากความดันสถานะเสื่อมที่ได้จากอิเล็กตรอนไม่อาจสู้แรงดึงดูดเนื่องจากความโน้มถ่วงได้
ดาวยักษ์เล็ก

แผนภาพของแฮร์ตสปรอง–รัสเซิล
ชนิดสเปกตรัม
ดาวแคระน้ำตาล
ดาวแคระขาว
ดาวแคระแดง
ดาวแคระเล็ก
ดาวแคระ
แถบลำดับหลัก
ดาวยักษ์เล็ก
ดาวยักษ์
ดาวยักษ์สว่าง
ดาวยักษ์ใหญ่
ดาวยักษ์ใหญ่ยิ่ง
โชติมาตร
สัมบูรณ์
ดาวยักษ์เล็ก  เป็นประเภทของดาวฤกษ์ที่สว่างกว่าดาวแคระปกติในแถบลำดับหลักในชั้นสเปกตรัมเดียวกัน แต่ไม่สว่างเท่ากับดาวยักษ์ ถึงแม้ว่าดาวยักษ์เล็กจะมีลักษณะแน่นอนว่าเป็นดาวสว่างผิดปกติซึ่งอุดมไปด้วยโลหะและมีปฏฺกิริยาฟิวชั่นไฮโดรเจน (แบบเดียวกับดาวกึ่งแคระว่าเป็นดาวฤกษ์มัวผิดปกติซึ่งมีโลหะอยู่น้อยและมีปฏิกิริยาฟิวชั่นไฮโดรเจน) แต่ก็เป็นที่เชื่อกันทั่วไปว่าดาวยักษ์เล็กเป็นดาวฤกษ์ที่เผาผลาญเชื้อเพลิงไฮโดรเจนที่แกนกลางจนหมดหรือกำลังจะหมดแล้ว ในดาวยักษ์เล็กที่มีมวลประมาณ 1 มวลดวงอาทิตย์ เหตุการณ์ดังกล่าวทำให้แกนกลางยุบตัวลง ซึ่งเพิ่มอุณหภูมิใจกลางของดวงฤกษ์ให้สูงพอที่จะย้ายฟิวชั่นไฮโดรเจนไปยังเปลือกหุ้มรอบแกน และยังเพิ่มขนาดของดาวจนกระทั่งกลายเป็นดาวยักษ์ ที่จุดเริ่มต้นของระยะดาวยักษ์เล็ก (อย่างเช่น โปรซิออน) เส้นผ่านศูนย์กลางและความสว่างจะเพิ่มขึ้น แต่ดาวจะยังไม่เย็นตัวลงหรือเปลี่ยนสีอย่างเห็นได้ชัด ดาวยักษ์เล็กในช่วงหลังจะมีความคล้ายดาวยักษ์มากขึ้นโดยมีขนาดเส้นผ่านศูนย์กลางใหญ่ขึ้นและมีอุณหภูมิต่ำกว่าดาวฤกษ์ที่มีมวลเท่ากันในแถบลำดับหลัก ความสว่างโดยรวมเปลี่ยนแปลงเล็กน้อยระหว่างระยะดาวยักษ์เล็ก ดังที่แสดงให้เห็นโดยวิวัฒนาการตามแนวนอนอย่างเหมาะสมออกจากแถบลำดับหลักในทันที ลักษณะดังกล่าวมีความโดดเด่นอย่างมากในไดอะแกรมของแฮร์ทสชปรุง-รัสเซลล์‎ของกระจุกดาวทรงกลม
ภาณุ สุวรรณโณ

ภาณุ สุวรรณโณ หรือ อู เป็นนักแสดงชายชาวไทย เกิดเมื่อวันที่ 9 มกราคม พ.ศ. 2520 ที่ โรงพยาบาลสุราษฎร์ธานี จังหวัดสุราษฎร์ธานี สำเร็จการศึกษาระดับปริญญาตรี จากคณะวิศวกรรมเครื่องกล มหาวิทยาลัยเอเชียอาคเนย์
อูยังเคยเป็นสมาชิกของวงโมโน เมื่อปี พ.ศ. 2546 ของค่ายอาร์เอสร่วมกับสิงโต นำโชค และสมาชิกคนอื่นอีก 2 คน โดยเป็นมือกลองและนักร้องนำของวง ก่อนจะแยกวงในเวลาต่อมา
จอมขวัญ ลีละพงศ์ประสุต

จอมขวัญ ลีละพงศ์ประสุต (เกิด 6 กุมภาพันธ์ พ.ศ. 2537) ชื่อเล่น จีจี้ เป็นนักแสดงหญิงชาวไทยเชื้อสายจีน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ที่มีชื่อเสียงจากการรับบท "ฟ้าคราม" จากละครเรื่อง สืบสวนป่วนรัก
ประวัติ.
จอมขวัญเกิดเมื่อวันที่ 6 กุมภาพันธ์ พ.ศ. 2537 แต่เดิมเธอมีชื่อเล่นว่า "จี้" เพราะมีไฝที่คอตรงกับตำแหน่งของจี้พอดี ภายหลังได้เรียกเพิ่มเติมเป็น "จีจี้" เธอมีเชื้อสายไทย, จีน และอเมริกัน บิดาของเธอ นายแพทย์พงษ์ศักดิ์ เป็นชาวไทยเชื้อสายจีน กับมารดาชื่อ ศิรินธร เป็นลูกครึ่งไทย-อเมริกัน มีพี่ชายที่อายุห่างกับเธอห้าปีชื่อ จอมจันทน์ ลีละพงศ์ประสุต
จอมขวัญเข้ารับการศึกษาระดับชั้นอนุบาลจนถึงประถมศึกษาปีที่ 2 จากโรงเรียนเซนต์ปอลคอนแวนต์ ศรีราชา, ประถมศึกษาปีที่ 3 จากโรงเรียนสาธิตอุดม พัทยา, ประถมศึกษาปีที่ 4 จนถึงมัธยมศึกษาปีที่ 6 จากโรงเรียนสาธิตแห่งมหาวิทยาลัยเกษตรศาสตร์ โครงการการศึกษาพหุภาษา จังหวัดชลบุรี และระดับอุดมศึกษาจากมหาวิทยาลัยกรุงเทพ คณะคอมพิวเตอร์กราฟิกและมัลติมีเดีย
จอมขวัญได้เข้ามาทำงานในวงการบันเทิง ตั้งแต่วัยเด็ก ขณะที่กำลังศึกษาอยู่ชั้นประถมศึกษาปีที่ 2 ด้วยการเดินแบบ จนถึงชั้นประถมศึกษาปีที่ 5 หลังจากนั้นหยุดพักทั้งงานแสดงละครเวทีและเดินแบบ เมื่อเข้าเรียนในระดับมัธยมศึกษา ได้กลับมาทำงานอีกครั้ง และได้ถ่ายโฆษณาตัวแรกคือ "แดนซ์ โรออน" "ดีพลัส" และ "แบรนด์ ซัมเมอร์แคมป์" โดยที่บุคลากรจากไทยทีวีสีช่อง 3 เห็นจอมขวัญจากงานโฆษณา เลยติดต่อเข้ามาเป็นนักแสดงในสังกัด และให้เล่นละครเรื่องแรกคือเรื่อง "ผยอง" คู่กับ ฐากูร การทิพย์ แสดงไว้เมื่อปลายปี พ.ศ. 2551 แต่ไม่ได้ออกอากาศ โดยในตอนนั้นมีอายุ 14 ปี
หลังจากแสดงละครเรื่อง "สองผู้ยิ่งใหญ่" จบ จอมขวัญก็ไม่ได้รับงานแสดงอีก และออกจากวงการบันเทิงไปในปี พ.ศ. 2554
ชีวิตส่วนตัว.
จอมขวัญ สมรสกับศักดิ์ นานา ชื่อเล่น กีกี้ นักแข่งรถชาวไทย เมื่อวันที่ 8 กุมภาพันธ์ พ.ศ. 2556 หลังทั้งสองคบหากันเป็นเวลาเกือบ 4 ปี กับวัยของเจ้าบ่าวที่มากกว่าเจ้าสาว 19 ปี ทั้งนี้จอมขวัญได้เปลี่ยนไปนับถือศาสนาอิสลามตามสามี เมื่อต้นเดือนมิถุนายน พ.ศ. 2556 เธอได้ออกมาให้สัมภาษณ์พร้อมกับสามีว่ากำลังตั้งครรภ์บุตรคนแรกอยู่ มีบุตรสาวคนแรกชื่อมารีอา นานา (12 พฤศจิกายน 2556) และบุตรสาวคนที่สองชื่อเอ็มม่า นานา (19 มกราคม 2560)
อาเจียว

อาเจียว (อักษรจีนตัวเต็ม: 阿嬌) ดารานักแสดงนักร้องสาวชาวฮ่องกง เป็นที่รู้จักกันดีในฐานะนักร้องดูโอในวง ทวินส์ คู่กับ อาซา อาเจียวเกิดเมื่อวันที่ 21 มกราคม ค.ศ. 1981 ที่ฮ่องกง มีชื่อจริงว่า จง ซินถง (อักษรจีนตัวเต็ม: 鍾欣桐, อักษรจีนตัวย่อ: 钟欣桐, พินอิน: zhōng xīntóng) มีชื่อภาษาอังกฤษว่า จิลเลียน ชุง (Gillian Chung) มีชื่อเดิมว่า จง เจียลี่ (อักษรจีนตัวเต็ม: 鍾嘉勵, พินอิน: Zhong Jia Li)
พ่อของเธอเสียชีวิตไปตั้งแต่เธออายุได้แค่ขวบเดียว แม่จึงผู้เลี้ยงดูเธอมาคนเดียว ต่อมาแม่แต่งงานใหม่ เธอจึงมีน้องต่างพ่อที่อายุต่างกันถึง 12 ปี เข้าสู่วงการบันเทิงหลังจากกลับจากปิดเทอมที่ออสเตรเลีย ด้วยการเป็นนางแบบที่ฮ่องกง ต่อมาบริษัทโมเดลลิ่งได้แนะนำเธอให้กับค่ายเพลง EEG ซึ่งได้ออกอัลบั้มในนามวง ทวินส์ คู่กับ อาซา ในปี ค.ศ. 2000 
อาเจียวจบปริญญาตรี สถาบัน William Angliss ประเทศออสเตรเลีย
ส่วนผลงานการแสดงในซีรีส์และภาพยนตร์เรื่องต่าง ๆ มีทั้งแสดงเดี่ยวและคู่กับอาซา ได้แก่ "Project A" คู่กับ จาง เหว่ยเจี้ยน ในปี ค.ศ. 2007, "ไซอิ๋ว" ในปี ค.ศ. 2002, "The Twins Effect, The Twins Effect II, House of Fury" ในปี ค.ศ. 2005, "Fox Volant of the Snowy Mountain" ในปี ค.ศ. 2006 เป็นต้น
ในต้นปี ค.ศ. 2008 อาเจียวมีข่าวอื้อฉาวว่ามีรูปถ่ายและคลิปวิดีโอหลุด ในเชิงวาบหวิว ที่ถ่ายโดย เฉิน กวานซี อดีตแฟนเก่าของเธอ (ในรูปเซ็ตนี้ยังมี จาง ป๋อจือ นักแสดงสาวชื่อดังอีกคนร่วมอยู่ด้วย) ซึ่งเหตุการณ์นี้ทำให้เธอสะเทือนใจไม่น้อย และต้องใช้เวลาอยู่ระยะหนึ่งถึงจะกลับาทำงานในวงการบันเทิงต่อได้